وانه‌ی دووه‌م له php (گۆڕاوه‌كان و نووسینی كۆده‌كان)\nهــاك بــۆ كـورد › --== Programming & Source Code ==-- › پــرۆگـرام دارێــژی › PHP\nسلاو به‌ڕێزان پشت به‌خوا ده‌ست ئه‌كه‌ینه‌وه به خوله‌كان\nهه‌ر وه‌ك له‌م بابه‌ته سه‌ره‌تایه‌كمان له‌سه‌ر php باس كرد\nئێستاش باس له چۆنیه‌تی نووسینی كۆده‌كان و گۆراوه‌كان ئه‌كه‌ین ....\nبۆ نووسینی كۆده‌كان ته‌نها پێویستت به به‌رنامه‌یه‌كی text editor هه‌یه بۆ نموونه Notepad , Dream Waver , Expression ...... هتد\nبه‌ڵام هه‌میشه سه‌ره‌تاكان وا باشتره شتی سه‌ره‌تایه‌كان به‌كارببه‌ن هه‌تا ده‌گه‌نه ئه‌و كاته‌ی خۆیان ڕێچكه‌كه ده‌دۆزنه‌وه ، ئێمه‌ش به Notepad ده‌ست پێ ئه‌كه‌ین ...\nیه‌كه‌م هه‌نگاو Wamp Server بكه‌ره‌وه\nدووه‌م هه‌نگاو Notepad بكه‌ره‌وه\nئێستاكه ده‌ست بكه به نووسینی كۆده‌كانی php\nبنچینه‌ی نووسینی php به‌م شێوه‌یه‌یه\n// كۆده‌كانی php لێره ئه‌نووسیت\nكردنه‌وه‌ی تاگی php كه ئه‌مه‌یه (<?php) ده‌ربڕێنێكه بۆ ئه‌م فایله كه كۆده‌كانی ناوی php script ه ... وه تاگی داهستنی php كه ئه‌مه‌یه (?>) مه‌به‌ست له كۆتایی هاتنی كۆده‌كانی php ه له‌و نێوه‌نده‌دا ئیدی ده‌ست ئه‌كه‌یت به نووسینی php\nپاشان فایله‌كه خه‌زن بكه به پاشگری php بۆ نموونه h4kurd.php ، وه پێویسته له‌م ڕێچكه‌یه خه‌زنی بكه‌یت\nلێره‌دا فایله‌كه دائه‌نێت به‌م شێوه‌یه\nتێبینی : ده‌توانی كۆده‌كانی php و HTML پێكه‌وه بنووسیت به مه‌رجێك له ناو فۆڵده‌ری www دایبنێیت مه‌به‌ستم ئه‌م ڕێچكه‌یه‌یه (C:\_wamp\_www) ئه‌مه‌ش نموونه‌یه‌ك :\necho "Hello H4KURD!";\nله پاشان به پاشگری php پاشه‌كه‌ووتی ئه‌كه‌یت .\nپاشان شتێكی دیكه كه زۆر گرنگه بۆ كه‌سانی پرۆگرامه‌ر هه‌بێت نووسینی تێبینیه و ڕوونكردنه‌وه‌یه له‌سه‌ر كۆده‌كانی كه ده‌ینووسێت بۆ ئه‌وه‌ی ئه‌گه‌ر كه‌سێكی دیكه هات و ئیشی له‌سه‌ر كۆده‌كانی تۆ كرد بزانێت چیت نووسیوه بۆ ئه‌و مه‌به‌سته پێویسته له ناو كۆده‌كان بنووسیت و به هه‌مان شێوه كاتێك سكرێپتی php ئیش پێ ئه‌كه‌یت تێبینیه‌كه‌ت ده‌رنه‌كه‌وێت بۆ ئه‌و مه‌به‌سته نووسینی ڕوونكردنه‌وه‌كان و بۆچوونه‌كان به‌م شێوه‌یه ئه‌نووسرێت ...\nئه‌گه‌ر ڕوونكردنه‌وه‌كه‌ت ته‌نها یه‌ك دێر بوو ئه‌وه ئه‌مه به‌كارهێنه باشتره (#) ئه‌گه‌ر له كۆمه‌ڵێك ڕوونكردنه‌وه پێك هاتبوو ئه‌وه پێویسته به‌م شێوه‌یه بیكه‌یت (*/) ، پاشان یه‌كێكی تر له تایبته‌مه‌ندیه‌كانی php ئه‌وه‌یه گرنگی نادات به كه‌پیته‌ڵ و سمۆڵی پیته‌كان كه تۆ ئه‌ینووسیت ته‌ماشای ئه‌م نمونه‌یه بكه بۆ زیاتر تێگه‌یشتن\nهه‌ندێك ڕوونكردنه‌وه :\n- فرمانی echo به‌كارده‌هێنرێت بۆ "طبع" واته تۆ هه‌ر شتێكت ویست بۆ ئه‌وه‌ی ده‌ربكه‌وێت ئه‌وه پێویستو ئه‌و فرمانه بنووسیت پاشان له نێوان ده‌بڵ كویت " ئه‌وه‌ی ئه‌ته‌وێت لێره بینووسه با ده‌ربكه‌وێت " له كۆتایدا نیشانه‌ی ( دابنێی به‌م شێوه‌یه\nئێستا ببینه هه‌ر سێ شێوه‌یه‌كه‌ی سه‌ره‌وه هه‌مان ئه‌نجام ده‌رده‌كات له كاتێكدا فرمانی echo له هه‌ر یه‌كه‌یان به شێوه‌یه‌ك نووسراوه ، له‌به‌ر ئه‌وه‌یه ده‌ڵێین php گرنگی به گه‌وره‌یی و بچووكی فرمانه‌كان نادات .\nگۆڕاوه‌كان چیه ؟\nئه‌وه‌ی ته‌نها بۆ یه‌ك جار به‌رنامه داڕێژی كردبێت ده‌زانێت گۆڕاو چیه ، گۆڕاوه‌كان له زمانی به‌رنامه سازی هه‌موو جارێك و ساتێك دووباره ده‌بێته‌وه ، ئێستاكه ئه‌گه‌ر بته‌وێت كۆمه‌ڵێك نرخ بناسێنین به شتێك و پاشان بانگی بكه‌ینه‌وه ئه‌وه پێویسته گۆراو به‌كاربهێنین ، گۆڕاوه‌كان له php به‌م یاسایه تێپه‌ڕ ده‌بن\n$ناوی گۆڕاو = نرخی گۆڕاو ;\nئه‌گه‌ر نرخی گۆڕاوه‌كه نووسین بوو ئه‌وه پێویسته له ناو ده‌بڵ كویت (" ") دابنرێت ئه‌گه‌ر ژماره بوو ئه‌وه پێویست ناكات ته‌ماشای ئێره‌وه بكه\necho "My Name is " . $h4kurd. "
";\necho "My first Name is " . $H4KUR . "
";\necho "My Sure Name is " . $h4KurD. "
";\nببنه ناوی خۆمم ناساندووه به گۆڕاوێك به ناوی H4KURD له پاشاندا پێویست ناكات ناوی خۆم بانگ بكه‌م له هه‌ر شوێنێك گۆڕاوه‌كه‌ی كه به ناوی h4kurd دامناوه ئه‌وه بانگ بكه‌م ئیدی به‌سه و وه‌ك ئه‌وه وایه ناوی خۆم بانگ كردبێت .\nسه‌باره‌ت به ژماره‌كان ، ئه‌گه‌ر دوو ژماره‌مان هه‌بێت و بمانه‌وێت كرداره بیركاریه‌كان به‌كاربهێنین ئه‌وه به‌م شێوه‌یه ده‌یكه‌ین\nئه‌نجام ژماره (11)\nphp ئه‌و زمانه‌یه كه data type نیه واته پێویست ناكات ژماره بناسێنێت به‌س ژماره بنووسه ئیدی خۆی ده‌یناسێته‌وه كه ژماره‌یه .\nتا ئێره به‌سه و له وانه‌یه‌كی تر درێژه‌ی پێ ئه‌ده‌م\n***دەستتەکانت خۆشبیت کاکە دلۆڤان سەرکەووتوببیت****\nده‌ست خۆش کاک دڵۆڤان ، من خۆم له Php به‌ڵام نه‌م ویستووه بابه‌تی له‌سه‌ر دابنێم ، چونکه له‌م یانه هه‌نێلک ت شهه‌یه گرنگی پێ نه‌دراوه وه‌ک ، وۆردپرێس و جومله و Php ،، هتد دوباره ده‌ستت خۆش براکه‌م .\n07-20-2014, 06:12 AM\nده‌سته‌كانت خۆشبێت كاكه دلۆڤان گیان جوانت روونكردته‌وه\nقسه‌كانت زۆر راسته مامۆستا گیان گرینگی پێ نادرێت به‌س به‌دوای هاكی پولیڤ و هاكی یارنه\n07-21-2014, 08:13 PM (دواین ده‌ستكاری له لایه‌ن: 07-21-2014, 08:14 PM Hangaw_HawlerY.)\nده‌ست خۆش بیت بۆ ئه‌و بابته جوانه كاك دلۆڤان.\nبه‌لام هه‌ول بده كۆدی php یانه به‌كار بهینه ، ئه‌وكات كۆده‌كان جوانتر دیار ئه‌بیت.\nدەستت خۆش کاک دلۆڤان سەرکەوتوو بی\nزۆر سوپاس بۆ په‌یامه‌كانتان ده‌ستی هه‌مووتان خۆش بێت\n(07-20-2014, 05:50 AM)MaMosta Gyan نوسراوه: ده‌ست خۆش کاک دڵۆڤان ، من خۆم له Php به‌ڵام نه‌م ویستووه بابه‌تی له‌سه‌ر دابنێم ، چونکه له‌م یانه هه‌نێلک ت شهه‌یه گرنگی پێ نه‌دراوه وه‌ک ، وۆردپرێس و جومله و Php ،، هتد دوباره ده‌ستت خۆش براکه‌م .\nده‌زانم براكه‌م به‌ڵام ئه‌گه‌ر تۆ نه‌زانیت php بنووسیت چ مه‌جبووری سكرێپت به‌كاربهێنیت سكرێپت بۆیه دانراوه چونكه من له php نازانم به‌ڵام ئه‌گه‌ر زانیم خۆم ئه‌توانم جوومله دروست بكه‌م\n(07-21-2014, 08:13 PM)Hangaw_HawlerY نوسراوه: سلاو\nده‌ست خۆش كاك هه‌نگاو بۆ تێبینیكه‌ت له داهاتوو چاوی لێ ئه‌كه‌م\nدەست خۆش کاک دلۆڤان بەسودە برام\nدەست خۆش کاک دلۆڤان ماندووبونی پێوە دیارە...\nوه‌شانى نوێى php گۆرانكاريه‌كان محمد pc 3 1،508 07-11-2019, 04:53 AM\nدواین په‌یام: REZHWAN AMER\nوانه‌ی 2 له PHP ، گۆڕاوه‌كان و كرداره بیركاریه‌كان Dlovan 20 5،899 08-08-2016, 06:23 PM


دۆسیەی تایبەت: 4 دەیە شەڕی پەکەکە و گرێدراوەکانی لەدژی کوردان – 1 - دیدبان حقوق بشر کردستان ایران\nخوێندنەوەیەک بۆ کوشتنی تاجەدین میرزایی ئاتەشگا و حسێن قزلباش لەلایەن ئەندامانی پەژاک لەدۆسیەی تایبەتی چاودێری مافی مرۆڤی کوردستانی ئێران بە ناوی چوار دەیە شەڕ\nمافی مافدار بوون یەکێک لە مافە سەرەکییەکانی مرۆڤە و بە ناوی مافی بوونی ماف لێکدەدرێتەوە. سیستمی مافی نێودەوڵەتیش دوای ناسینی مافی مافداربوون وەک مافێکی سەرەکی بە سەر سێ بنەمای گشتی گرنگ لەبواری مافداربووندا جەخت دەکاتەوە: 1- بنەمای پێویستی مافداربوون 2- بنەمای مافداربوونی تایبەت 3- بنەمای توانای گۆڕینی ماف. پەیوەندی مافداربوون لەنێوان کەسێک و دەوڵەتێک جگە لەوەی کە لەژمارەی ئەندامانی پێکهێنەری دەوڵەت – نەتەوەیەک وەک حەشیمەت دێت تایبەتیمەندی سیاسی، ماف و مەعنەوەی هەیە. تایبەتمەندی سیاسی ئەم پەیوەندیە لەمافی دەسەڵاتی وڵاتەکان بۆ داینی هاوڵاتی بوون و مافدار بوون بی پێی یاسای ناوخۆیی سەرچاوە دەگرێت. فاکتەرەکانی مافی مافدار بوونیش لەسیستمی نێودەوڵەتی و ناوخۆیدا دەبێتە هۆی پشتیوانی دەوڵەتی لەتاک. گرێدراوبوون یا سەربە شوێنێک بوون پەیوەندیەکی مەعنەویش پێک دێنێت چوونکە خەڵک و حەشیمەت لەبواری ئارمانج، بنەما و شێوازەکان و کلتوورەوە هاوبەشن لەگەڵ دەوڵەت (جیا لەکات و شوێن) پێکەوە دەیانبەستێتەوە. گرێدراوبوون دەبێتە هۆی ئەوەی کە تاکێک لەبواری یاسایی و سیاسی هاوڵاتی وڵاتێک هەژمار بکریت و هەندێ ئەرک بۆ دەوڵەت و دەسەڵاتەکە دیاری دەکات.\nهاوڵاتی و مافی هاوڵاتی بوون\nلەکلتووری سیاسی – مافی، هاوڵاتی بە کەسێک دەگوترێت کە لە نێو بازنەی دەسەڵاتی دەوڵەتێک دا بێت و مافی سیاسی و سڤیلی هەبێت. بڵاڤۆکی نێودەوڵەتی مافی سڤیل و سیاسی کەلەساڵی 1966 لەلایەن جڤاتی گشتی رێکخراوەی نێودەوڵەتییەوە پەسەند کرا و تائێستا زیاتر لە 170 دەوڵەت تەڤلی بوون؛ ئەم مافەی بەوردی بەیان کردووە. لەمادەی 2 ی ئەم بڵاڤۆکەدا هاتووە کە دەوڵەتەکان کە ئەندامن لەباەی هەموو ئەو کەسانەی کە دانیشتووی خاکی ژێر دەسەڵاتیانن بێ هیچ جیاوازیەکی نەژادی، رەنگ، رەگەز، زمان و هزری جیاواز بەفەرمی بناسرێن و گەرەنتی بکرێن. سەروت، چینی کۆمەڵایەتی و هەرجۆرە جیاوازیەک نابێت ئاستەنگ بێت بۆرێزگرتن لەمافی تاکەکان لەوڵاتێکدا.\nلەیاسای بنەڕەتی کۆماری ئیسلامی ئێرانداش لەبەشی سێیەم باسی مافی نەتەوە کراوە. مافی هاوڵاتیبوونیش کە بەیاسایی ئاسایی بە وردی بەیان کراوە لەم بەشەدایە لەوانە:\n3- بنەمای هەبوونی مافی یەکسان: مادەی 19ی یاسای بنەڕەتی باس لەوە دەکات کە خەڵکی ئێران لەهەر خێڵ و نەتەوەیەک بن مافی یەکسانیان هەیە و رەنگ و نەژاد و زمان و … نابێتە هۆی پوان. دیارە ئەم یەکسانییە لەم مادەدا هاتووە، هەم چاودێری ئەرکە یاساییەکان و هەم چاودێری پشتیوانی یاسایی لە تاکەکانی کۆمەڵگایە. یاسادانەر لەواژەی خەڵی ئێڕان کەڵکی وەرگرتووە تا ئەم مادەیە هەموو هاوکۆماری ئێڕان بگرێتەوە لەرەگەز، ئائین، نەتەوە و ئائینزای تایبەت دەگرێتە ناوخۆی. ریچکەی بیستەمیش لەدرێژەی مادەی 19 دا دەڵێت: هەموو تاکەکانی نەتەوە چ ژن و چ پیاو یەکسانن لە یاسادا و لەبواری هەموو مافێکەوە مرۆیی، سیاسی، ئابووری، کۆمەڵایەتی و کلتووری بە لەبەرچاوگرتنی پێوانەکانی ئیسلام.\n4- رێچکەی ئاسایشی تاک: مافی ژیان، ژیانی ئازاد و بە ئاسایشەوە لەهەموو بوار و رەهەندەکانیدا لەمادەی سێی بڵاڤۆکی جیهانی مافی مرۆڤ هاتووە. ئەم مافە گرنگە لە مادەی 32ی یاسای بنەڕەتی کۆماری ئیسلامی ئێڕان وەها هاتووە: کەس ناتوانیت دەستگیر بکرێت مەگەر بەو پێیە کە یاسا دیاری کردووە. لەکاتی دەستبەسەر کردندا بابەتی بۆختان بە هێنانەوەی هۆکار دەستبەجێ و بە نووسراوەیی دەدرێتە دەست تاوانبارەوە و تا 24 کاژێر دۆسیەی سەرەتایی دەدرێتە بەرپرسەکانی داد و دەستپێکی دادگایی کردن لەزووترین کاتدا ئامادە دەکرێت. سەرپێچی کەر بە پیی ئەم یاسایە سزا دەدرێت.\nدوو رێچکەی سەرەوە مافی سەرەکی مرۆڤن ( و بەشێک لەگرنگترین بنەماکای مافی مرۆڤ لەیاسای کۆماری ئیسلامیدایە) کەپەیوەندی بە مافی کۆماریبوونەوە هەیە. چوونکە پشتیوانی لە هاوکۆماریەکانی ئێران لەناوخۆ و دەرەوەی وڵات بە پێی یاسا، گرێدراوی دیاربوونی هاوکۆماری ئێرانیانە. دواتر، کەسێک کە هاوکۆماری ئێرانیە هاوڵاتی دەوڵەتی ئێران هەژمار دەکریت و دەوڵەتی ئێران دەبێت پشتیوانی یاسایی لەناوخۆ و دەرەوە بکات.\nخوێندنەوەی نموونەیی: تاجەدین میرزایی ئاتەشگا و حسێن قزڵباش\nبە باسکردنی پێشەکای و بوارە گشتییەکانی ماف لەبارەی هاوکۆماری بوون وهاوڵاتی بوون و ئەرکەکان کەدەکەونە سەرشانی دەوڵەتەکان ئێستا بەدوای لێکدانوەی دوو بابەتی تایبەت لەبەڕێوەبردن و بەکارهێنانی مافی هاوڵاتی بوون و هاوکۆماری بوون دەکەین.\nبابەتی یەکەم؛ گرێدراوی تاجەدین میرزایی هاوڵاتی ئێرانی و دانیشتووی یەکێک لەگوندەکانی سنووری ناوچە کوردنشینەکانی ئێرانە. تیمێکی تێرۆر و باجگرتن سەربە گرووپی شەڕخوازی پەژاک باڵی پەکەکە. پەکەکە لەروانگەی ئەورووپا و تورکیا و ئێڕان و ئەمریکا فیرقەیەکی تێرۆریستییە. لەبەهاری 1398 بەئامادەبوون لەگوندە هەواریەکانی ماکۆ داوای 5 ملیار ریاڵیان لێکرد (گرنگترین سەرچاوەی داهاتی فیرقەی پەژاک دوای مادە هۆشبەرەان باجگیری و رفاندنی مرۆڤ و بارمتە گرتنە). پەژاک هەڕەشەی لەمیرزایی کرد کە لەماوەی 20 رۆژاندا پارەکە ئامادە بکات و رادەستی بکات. تاجەدین میرزایی کەسێکی گوندی لەناوچەیەکی بێبەشدا بوو و توانای ئەم بڕە پارەی نەبوو کە وڵامی ویستی پەژاک بداتەوە.\nدوای 20 رۆژ تیمێکی تێرۆری پەژەک لەبەرواری 12/2/1398 لەجادەی گوند تاجەندینیان رفاند و بۆ ماوەی 12 رۆژ لەیەکێک لە حەشارگاکانیان کە باکووری ئێڕاق ئەشکەنجەیان کرد. پەژاک هەڕەشەی لەماڵباتەکەی کرد و داوی پارەکەی کرد ئەگیان دەیکۆژن. سەرەڕای ئەوەی کە ماڵی میرزایی توانای دارایی وایان نەبوو پەژاک بە ئەشکەنجە میرزایان کوشت.\nدهد. اما تاج‌الدین میرزایی به‌عنوان فردی روستایی در یک منطقه محروم، از پرداخت این پول ناتوان بوده و لذا نمی‌تواند به خواسته تروریست‌های پژاک، عمل نماید. ناوبراو لەبەروارەی 26/2/1398 پەیوەندی لەگەڵ ماڵەوەیان کرا و ئەدرسیان دا بە کەسوکاری بۆ وەرگرتنی لاشەکەی.\nوێنەکانی تاوانی پەژاک لەبارەی میرزاییەوە لەدرێژەدا هاتووە.\nبابەتی دووەمیا هی ماکۆیە و لەیەکێک لەگوندەکانی. قوربانی دووەم کەسێکە بە نیوی حسێن قزڵباش.\nحسێن ولیلۆ قزڵباش خەڵکی گوندی پەنجەرەلو سەر بە ماکویە. لەبەرواری 28/2/98 پەژاک رفاندنی و لە 18 جۆزەردانی 98 کوشتی. ماڵباتەی قزڵباش لەدیمانە لەگەڵ سەرچاوە خۆجێیەکان وتیان کە کوژراوەکە چووبوو بۆ ئیشی ئاژەڵداری و دوای دێر گەڕانەوەی تێرۆریستەکان تەلەفۆنیان کرد و ماڵباتەکەیان دایە بەر هەڕەشە و داوی سێسەد ملیۆن تۆمەنیان کرد کە بەداخەوە نەیانتوانی ئەو بڕە پارەیە دابین بکەن. دوانیوەڕۆی رۆژی 18ی جۆزەردان تێرۆریستەکان پەیوەندیان بە ماڵەوە کرد و هەواڵی کوژرانی حسێن ولیلو قزڵباشیان دا. بەگەڕانی کەسانی خۆجێی لاشەی کوژراوەکە لەنێوان بەردەکانی ئازەرین شاردرابووەوە. بە پشکنینی یاسایی دەرکەوەت کە ئەشکەنجەیەکی زۆری لێکراو و بە گولە کوژراوە لەپشتی سەرەوە لێدراوە.\nسەرەڕای هەوڵی هێزەکانی دەوڵەتی بۆ دابینکردنی ئاسایش و رێک و پێکی سرووشتییە کە هەندێک ناوچي شتی وا بە خۆیانەوە ببینن و پەژاک دەتوانێت بە کەڵک وەرگرتن لە ناوەڕۆکی شاخاوی ناوچە کردەوەی لەم چەشنە ئەنجام بدات.\nتەڤلی کردن، تێکدانی ماڵی گشتی، تێرۆر و تۆقاندن و تاڵانی ماڵی خەڵکی، باجگرتن، مرۆڤ رفاندن کە لەشارە گەورە و ناوەندیەکاندا بەئاسانی ناکرێت. بۆیە گوندەکان و شوێنە دوورە سنووریەکان کە کەمتر دەستیان بە زانیاری گشتییش دەگات و زۆر لەگەڵ میدیا ئیش ناکەن دەبنە ئارمانجێکی باش و گونجاو بۆ گرووپە تێرۆریستیەکان لەوانە پەژاک. ئەم گرووپە لەم ناوچانەش خەڵک پەروەردە دەکەن و تاڵانی سەرچاوەکان و بارمتەگرتن، کێشەی دارایی و مرۆیی خۆیان چارەسەر دەکەن و بەهۆی جۆگرافیای ناوچکە مەترسی کەمتری بۆیان هەیە. خاڵی گرنگ ئەوەیە کە بۆ ئەم رووداوە تاڵانە لەناوچە سنووریەکان روو دەدات.\nهۆکاری زۆر هەن کە چالاکی ئەمانە ئاسان دەکات لەوانە:\nژێرخان و جۆگرافیای کوێستانی و دژوار. بۆیە هێزە دەوڵەتییەکان زوو پێرا ناگەن. ئەمە بۆتە هۆی ئەوەی کە هۆکارێک بێت بۆ تێکدان لەلایەن ئەم گرووپانەوە.\nچالاکی ئەم گرووپانەئاسایی نییە. ناوەڕۆکی پارتیزانی تیمی چەند کەسی و زیرەک لەتەنیشت کاتی چالاکییەکانیان واتە لەتاریکی شەودا بەداداچوون و بەرەنگاربوونەوە لەگەڵیان کەم دەکاتەوە.\nخاڵێکی زۆر گرنگ، شوێن و بنکەی سەرەکی ئەم جۆرە گرووپە خرابکارانەیە. ئەمانە دوای ئەنجامی چالاکی تێرۆریستی بەکەڵک وەرگرتن لەناوچە شاخاوەیەکان خێرا لەوڵات دەردەچن و دەڕونە وڵاتی دراوسێیەوە. وڵاتانی ئاماژە پێدراویش دەسەڵاتی تەواویان بەسەر ناوچەکاندا نییە و بۆیە توانای بەرەنگاربوونەوەیان نییە. کاتێک گرووپێکی تێرۆرستی دوای ئەنجام کردەوەی تێکدەرانە لەولات دەردەچێت بۆ خۆی ناکرێت بەدوای کەوی و تۆڵەی لێبستینیتەوە و و ئەمە لەچوارچێوەی ئەرکی هێزە چەکدارەکاندا نییە. بۆیە لەم کاتانەدایە کە دەوڵەت و دەزگاکان بەتایبەت رێکخراوی ئن جی ئۆ و مافەکانی مرۆڤ بە پشت بەستن بە مافی هاوڵاتی دەست بەکار بن.\nخاڵەکانی سەرەوە بە باشی دەریدەخات کە بۆ سەرەڕای هەوڵی بەربڵاوی هێزە چەکدارەکانی ئێران هێشتا مرۆڤ رفاندن و کردەوەی توندوتیژی و تێرۆریستی لەناوەچە سنوورنشین وکوردنشینەکاندا روو دەدات.\nهەردوو کوژراوی تاوانەکانی پەژاک وەک هاوڵاتی ئێڕانی مافیان هەیە. بەپێی یاسای بنەڕەتی دەوڵەتی ئێڕان ئەرکدارە کە ئاسایشی ماڵباتەکان گەرەنتی بکات و ئەگەر کێشەیەک روویدا وەک ئەمە ئێستا کردەوەی مافزانی و سیاسی و میدیایی – دیپلۆماتیک بۆ بەدی هێنانی مافەکانیان وەگەڕ بخەن.\nیەکێک لەو بابەتانە کە کۆماری ئیسلامی ئێران دەبێت بە رژدی وەربگرێت رێکخستن و بەسیستم کردنی و بەدەزگا کردن و ئەوەی کە بەداداچوونی بۆ بکات دانانی ژێرخانی پێویست بۆ دابین کردنی مافی هەموو هاوڵاتیانە. ئاسایش ، ئازادی، ئارامی و نەبوونی دەستدرێژی لەلایەن گرووپە تێڕۆریست و مافیاکانەوە گرنگترین مافی هاوڵاتیانە. بۆیە بەپێی یاسای 19ی یاسای بنەڕەتی ئەم سیاسەتە دەبێت بۆ هەموو ئێرانیەکان وەک سێمبۆلێکی یەکانە ئەنجام بدرێت واتە نابێت جیاوازی لەنێوان هاوڵاتیانی پایتەخەت و دانیشتوانی گوندە سنوورنشینەکان بکرێت. داخۆ بڵێی ئەمە رووداوە لە تاران یا شارێکی دیکەی گرنگ و ناوەندی وڵات رووی دابا هەر ئەمەندە کاردانەوەی میدیایی و بەرپرسانمان دەدیت؟\nئاسایشی گیان و دارایی هەموو ئێرانیەکان بۆ دەوڵەت و دەزگا دەوڵەتیەکان جێی سەرنجە. بەڵام بەداخەوە هەندێ راپۆرت هەن کە بەشێک لە هاوڵاتیانی ئێڕانی بە پێشلکاری مافی هاوڵاتی خۆیان رووبەڕوون. میرزایی ئاتەشگا و قزڵباش لەو کەسانەن کە بە رواڵەت بابەتی وەک ئەمانە قووڵبوونەوەی دەوێت. هاوڵاتیانی ئێرانی لەسنوورەکانی رۆژئاوا و باکووری رۆژئاوای ئێڕان بەبۆنەی ئامادەبوونی هەندێک گرووپی تێرۆریستی و ملیشیا لەسنوورە کوێستانیەکانی ئێران لەگەڵ تورکیا و ئێراق هاتۆ چوو دەکەن و بۆیە ئەم وڵاتانە کێشەی بەرەنگاربوونەوەی تێرۆریزمیان هەیە و زیانی زۆر ناخۆشێان پێدەگات.\nنموونەی وەک ئەم تاوانانە لەم ناوچانە زۆر جار رووی داوە. لەم جۆرە بابەتانەدا ئاسایشی تاکەکەسی و ماڵباتەکانیان هەڕەشەی لێدەکرێت و بەداخەوە تاک بەهۆی نەبوونی زانیاری و پشتیوانی دەوڵەت وەک نموونە: ناتوانێت لەنێو خاکی وڵاتی دیکە (لەمبارەوە: هەرێمی کوردستان) بەداوداچوون بکات و مافەکان سەرەڕاست بکاتەوە. پێویستە پشتیوانی دەڵەت و راگەیاندنەکانی دەوڵەت لەهەموو رەهەندەکان بە رژدی هەوڵ بدەن و ئاسایشی خاڵە سنوورەیاکان دابین بکەن. دەوڵەتی ئێران وەک دەزگای یاسایی دەسەڵات و ئەرکی هەیە لەبەرانبەر مافی هاوڵاتیانەوە و دەبێت خاڵەکانی خوارەوە بەدواداچوونیان بۆ بکات:\n8.بەدواداچوون بۆتێرۆرستەکان و پاڵپشتەکانیان لەرێگای دەزگا دەوڵەتییەکان و وەزارەتی دەرەوە لەرێکخراوە پسپۆڕیانەکانی ناوچەیی و نێودەوڵەتی و پێویستی گوشار خستنە سەر هەندێک لەدەوڵەتەکان کە خاک و کەرەستە دەدەنە ئەم گرووپانە.\n9.دەست بەکاربوونی رژتری ئن جی ئۆەکان لەبارەی مافی مرۆڤ و ورووژاندنی پرسەکە لە دەزگاکانی وەک ئەنجوومەنی مافی مرۆڤی رێکخروای نێودەوڵەتی.\nلەناوبرتدنی هەرجۆرە هەستیاریەکی جیایی خستن لەنێوان هاوڵاتیان لەبارەی گرنگی ئاسایشیان بۆ دەوڵەت ئەرکی سەرەکی دەسەڵاتە. واتە هاوڵاتیەکی ئێرانی کە سەر بە کۆماری ئیسلامی ئێڕانە و لەناوچە سنووری و دوورکەوتووەکانی دەژیت دەبێت بەتەواوەتی هەست بکات کە دەوڵەت و دەزگا چەکدارەکان لەمەڕ ئاسایشی لەهەموو بوارەکاندا هەستیاربن و بەدواداچوونی بۆ بکەن و لەنێوان هاوڵاتیانی پایتەخت و شوێنەکانی دیکە جیاوازی نەخەن. ئەمە لەرێگای کرداری دەزگاکانی دەوڵەت و دەرەوەی دەوڵەت بۆ پرسی ئاسایشی تاک و گیان و مافی هاوڵاتیانە کە پێک بێت.\nبەرەنگاربوونەوەی رژدی دەوڵەت لەگەڵتێرۆریستان و دەستدرێژی کەران بۆ نێو خاک و ئاسایشێ هاوڵاتیان.\nچالاک کردنی دیپلۆماسی و بەشداری ناوچەیی لەهەر ئاستێکی دەوڵەتی و نادەوڵەتی لەهەموو بوارەکانی مافی مرۆڤ، میدیایی، سیاسی و چەکداری و ئاسایشی بەمەبەستی بەرنگاربوونەوەی دیاردەی مرۆڤ رفاندن و قاچاخی مرۆڤ بەشێوازی رێکخستن کراو.\nرێچکەیەکی دیکەش لەیاسای بنەڕەتی دا هەیە کە باسی ماڵباتی قوربانیان دەکات و هاوشێوەی و ئەو ئەرکانەی کە لەسەر شانی دەوڵەتی دادەنێت. رێچکەی ئازادی لەهەڵبژاردنی شوێنی دانیشتن و پارێزراوی ماڵ، ئازادی هەڵبژاردنی پیشە و رێچکەی خاوەن بوونی دارایی و مەعنەوەیی تاک، لەو رێچکانەیە کە پەیوەندی حاشاهەڵنەگری لەگەڵ ئاسایش هەیە. بۆیە چالاکی گرووپە تێکدەرکان لەناوچە سنووریەکان پێوانی جیاوازی خستن لەنیوان هاوڵاتیان پێشل دەکات و گیان و ماڵ و دارایی ئەم تاکە دەبێتە یاری دەستی گرووپە شەڕخوازەکان. نابێت لەبیر بکرێت کە ئاسایش هۆکاری هەرجۆرە کردەوەیەکی ئابووری و پەرەسەندوویە. گەر دانیشتوانی ناوچە سنووریەکان و گوندەکان هەست بە نەبوونی ئاسایش و پشتیوانی بکەن کۆچ دەکەن بۆ شوێنەکانی دیکەی وڵات.\nهاوڵاتی بوون وەک چەمکێکی نوێ پەیوەندی نێزیکی لەگەڵ چەمکی وەک داد و یەکسانی هەیە. یەکێک لەگرنگترین بابەتەکانی مافی مرۆڤ ئەرکی دەوڵەوت، هێزە دەسەڵاتدارەکان لەبارەی هاوڵاتیەوەیە. بۆ خۆی بابەتی هاوڵاتیبوونیش کاتێک پێک دێت کە هەموو تاکەکانی کۆمەڵگایەک مافی یەکسانیان لەبواری سڤیل و سیاسیەوە هەبێت و دەرفەتی یەکسانیان بۆ پەرەسەندوویی ئابووری و کۆمەڵایەتی لەبەردەستدا هەبێت.\nهاوڵاتی وەک کۆڵگەی کۆمەڵگایەک خوازیاری زۆرینەی دادە. ژێرخانی سیاسی دێمۆکراتیک و پەرەسەندووییش بۆ خۆی لەسەر بنەمای دادە. بۆیە ژێرخانێکی دێمۆکراتیک، مافی هاوڵاتی، دەبێت لەسە بنەمای داد دابنرێت تا نەتەوەکانی کۆمەڵگا پارێزروا بن.\nخاڵێکی گرنگی دیکە لەباسی هاوڵاتی، باسی دابینکردنی ئاسایشی هەمەلایەنەیە لەلایەن دەسەڵات و دەوڵەتەوە. بەدواداچوونی مافی کەسانێک کە ئاسایشیان لەناو چووە لەئەرکەکانی دەوڵەتە. بۆی لەبارەی میرزایی ئاتەشگا و قزڵباشەوە دەبێت بە گرتنەبەری ستراتژی یەکگرتوو،مافی هاوڵاتی بوونیان و سزای تێرۆریستیەکان بسەپێنێت. لەم نێوەندەدا یەکێک لە ئەرکەکانی دەزگاکانی چەکداری و وڵات، رێکخراوە سڤیلەکان، ئەنجوومەنەکان، چاودێری مافی مرۆڤ میدیاکان و رۆشنبیرانی خۆجێی ئەوەیە کە دەنگی خەلک بن و پێشلکاری مافی مرۆڤ و تێرۆریزم بگەیننە گوێ بەرپرسان. بەداخەوە زۆرێک لە میدیاکانی رەوتی سەرەکی، خەڵک و تەنانەت بەرپرسان بێ ئاگان لە تاوانەکان و هەر ئەمە ئەرکی دەزگا سڤیل و مافەکانی مرۆڤ قورستر دەکات تا دەنگی خەڵک ناوچە سنورنشینەکان بن و بۆ بەدی هاتنی مافەکانیان تێبکۆشن.\nهاوکاری و هاوڕێی ئن جی ئۆەکان و راگەیاندنەکان، کارناسانی مافزانی، سیاسی و میدیایی، و دەزگا دەوڵەتییەکان وێڕای دابینکردنی ئاسایشی هەمە لایەنەی هەموو هاوڵاتیانی ئێرانی، دەبێت خاڵی پیسی تێررۆریزمی جیاخوازانە لەناوچە کوردنشینەکان بڕوێننەوە. هەموو دەبێت بزانن کە کوردانی ماکۆ هاوڵاتیانی کۆماری ئیسلامین و دەوری گرنگیان لە دابین کردنی ئاسایشی سنوورەکان هەیە و بەدواداچوون بۆ مافەکانیان ئەرکی دەوڵەتی ئێرانە و دەزگا دەوڵەتییەکان نابێت بچووکترین جیاییەک\nخاڵێکی گرنگ: پەژاک، باڵی ئێرانی پەکەکەیە.\nبرچسب هاپ ک کپژاکقتل غیرنظامیانکرد\nخشونت و جنگ‌طلبی مخرج مشترک پان‌کُردیسم و پان‌تُرکیسم


داواکردنی چاودێری تەندروسستی - 1177\nAtt söka vård - sydkurdiska\nگەڕان بۆ چاودێری\nداواکردنی چاودێری تەندروسستی\nAtt söka vård - sydkurdiskaThe content concerns Västra Götaland\nڕێنمایی تەندروستی لە جێوێبی 1177دا\nجێوێبی 1177 هەزاران گوتار لەسەر چەندین نەخۆشی، پشکنین و چارەسەر لەخۆ دەگرێت. جگە لەوە کۆمەڵێ فلیم، ڕوونکردنەوە و ڕیزە وێنەی یەک بەدوا یەکیشی تێدایە. هەروەها لێرەدا بەشێکی تایبەتی بۆ منداڵانیش هەیە.\nبنکەی تەندروستی بنچینەی چاودێری تەندروستی سویدیە. تۆ بە پلە یەک روودەکەیتە ئێرە ئەگەر خۆت یان منداڵەکەت پێویستی بە چاودێری تەندروستی هەبێت. زۆرێک لە بنکە تەندروستیەکان ڕێنماییان هەیە بە تەلەفۆن. لە زوربەی کاتدا لە ڕۆژانی هەفتەی ئاساییدا دەتوانرێت کاتێکی کوتوپڕی سەردانت بدرێتێ.\nدەکرێت تۆ لە بنکەی تەندروستی بۆ زوربەی نەخۆشی و ناجۆری پشکنینت بۆ بکرێت و چارەسەر وەرگریت. هەروەها مرۆڤ کاردەکات بۆ ڕێگری لە خۆشی و ئامۆژگاری تەندروستی پێشکەش دەکات. تەنانەت کارمەندانی بنکەی تەندروستی دەتوانن یارمەتی ئەو کەسانە بدەن کە گیروگرفتی دەروونیان هەیە بۆ نمونە ئەگەر مرۆڤ توشی دڵتەنگی یان نیگەرانی بێت و پێویستی بە وتوێژ لەگەڵ کەسێکداهەبێت. ئەگەر پێویستیت بە چاودێری یان بە پشکنینێک هەبوو لە نەخۆشخانە ، دکتۆر دەتوانیت حەواڵەت بۆ بنوسێت بۆ ئەوەی کاتێکت بۆ دابین کرێت. تەنانەت مرۆڤ دەتوانێت بۆ نەخۆشیە دەرونیەکانش حەواڵە وەرگرێت.\nبنکە تەندروستیەکان ڕۆژانی ئاسایی هەفتە لە نێوان کاتژمێر 8.00-17.00 دا کراونەتەوە. ئەگەر پێویستت بە چاودێری بوو لە کاتێکدا بنکەی تەندروستی داخرابوو دەشێت بچیت بۆ بنکەیەکی تەندروستی ئێشکگر.\nبنکەی تەندروستیەکەت بدۆزەرەوە\nبنکەیەکی تەندروستی هەڵبژێرە\nڕێنمایی تەندروستی 1177 بە تەلەفۆن\n1177 ژمارە تەلەفۆنی ڕێنمایی پێدانی تەندروستیە. لە سەرتاسەری ووڵاتەکەدا ، هەموو ڕۆژانی ساڵەکە و شەوانەرۆژ لەکاردایە. دەتوانیت زەنگ لێبدەیت بۆ قسەکردن لەگەڵ پەرستایێکدا:\nبۆ وەرگرتنی ڕێنمایی ئاگا لەخۆبوون،\nدەربارەی نیشانەکانی نەخۆشیەکەت،\nئەگەر پێویست بکات سەردانی چاودێری تەندروستی بکەیت،\nلەو حاڵەتەدا سەردانی کوێ دەکەیت،\nتا چ ڕادەیەک پەلەیە.\nبۆ بارودۆخی کوشندەی کوتوپڕ لە سەرتاسەری ووڵاتەکەدا ژمارەی کاتی تەنگاوی 112 لێبدە.\nزانیاری زیاتر لەسەر ڕێنمایی تەندروستی لە 1177 دا\nڕێنمایی پێدانی تەندروستی لە ڕێگای موتەرجیمەوە بە عەرەبی و صۆماڵی\nدەتوانرێت ڕێنمایی تەندروستی لە ڕێگای موتەرجیمەوە بە عەرەبی و صۆماڵی وەرگیرێت. خزمەتەکە کراوەیە هەموو ڕۆژێک لە نێوان کاتژمێر 8.00-22.00 دا و خەرجی تەلەفۆنێکی ئاسایی تیدەچێت. ڕێنماییەکە لە لایەن پەرستاری ئاساییەوە دەکرێت لە ڕێگای ڕێنمایی تەندروستی 1177 لە هەرێمی ڤێسترا یۆتەلاند بە یارمەتی موتەرجیم.\nبۆ عەرەبی زەنگ لێدە بۆ 0771117790.\nبۆ صۆماڵی زەنگ لێدە بۆ 0771117791.\nبنکەی پێشوازی مامان\nدەتوانیت ڕوو بکەیتە ئێرە بۆ ڕێنمایی دەربارەی ئامڕازی ڕێگرتن لە دووگیانی و کۆنتڕۆڵی پروڤی خانەی ژنانە. بنکەکە هاریکاری چڕوپڕی لەگەڵ مەڵبەندی چاودێری منداڵبوون و چاودێری تەندروستی منداڵاندا هەیە. هەروەها دەتوانیت لێرە یارمەتی وەرگریت ئەگەر تۆ گومانت هەبێت لەوەی تووشی نەخۆشیەکی جنسی بوویت. لە بنکەکانی پێشوازیدا مامان، دکتۆر، دەرونناس و پسپۆڕی خواردەمەنی دەست دەکەون.\nئەگەر تۆ دووگیانیت بنکەی چاودێری تەندروستی دایکانت پێشکەش دەکرێت کە بەشێکە لە بنکەی پێشوازیی مامان.\nسەردان لای مامان\nبنکەی چاودێری تەندروستی دایکان\nبنکەی چاودێری تەندروستی دایکان دەچێتە خانەی بنکەی پێشوازی مامانەوە. ڕەنگە پێشی بووترێت بنکەی تەندروستی دایکان MVC . بنکەکە بۆ ئەوانەیە کە دووگیانن. لە ناو بنکەی چاودێری تەندروستی دایکاندا مامان ئیش دەکەن. ئەوان یارمەتی چاودێری تەندروستی و کۆنتڕۆل لە میانەی کاتی دووگیانیدا دەکەن، ڕێنمایی لەسەر ئامڕازی ڕێگرتن لە دوو-گیانی دەدەن و پروڤی خانەی ژنانە وەردەگرن. دەکرێت تۆ یارمەتیش بە تێستکردن بۆ نەخۆشی جۆراوجۆر وەرگریت.\nهەموو ئەو ژنانەی چاوەڕوانی منداڵ دەکەن مافی ئەوەیان هەیە بە خۆڕایی چاودێری تەندروستی دایکانیان بۆ بکرێت.\nبنکەی لەشساغی منداڵان، BVC\nبنکەی لەشساغی منداڵان، BVC، بۆ هەموو ئەو منداڵانەیە کە تەمەنیان لە نیووان 0 بۆ 6 ساڵاندایە . کاروباری BVC کۆنتڕۆڵکردنی تەندروستی منداڵی تازە لەدایکبوو وە منداڵی بچووک لەخۆدەگرێت، هەروەها لە هەموو ئەو بوارانەدا ئامۆژگاری دەدات کە پەیوەندیان بە گەشەکردنی منداڵەوە هەیە. کارمەندان دەتوانن سەردانی ماڵانیش بکەن کاتێک منداڵی هەڵگیراوەی تازە دێن بۆ سوید بۆ لای خێزانێک یان بۆ ئەو منداڵانەی تازە گواستوویانەتەوە.\nBVC هاوکاری نزیکی لەگەڵ بنکەکانی پێشوازی مامان ، بنکەکانی تەندروستی و بنکەکانی پێشوازی پزیشکیی منداڵاندا هەیە. تۆ پێویست ناکات هیچ پارەیەک بدەیت کاتێک سەردانی BVC دەکەیت.\nئەو پشکنینانەی لە بنکەی لەشساغی منداڵان دەکرێت\nبنکەی ئێشکگر دەکرێت پێشی بگووترێت بنکەی سەرەتایی کوتوپڕ یان مەڵبەندی کوتوپڕی نزیک. دەتوانیت ڕوو بکەیتە ئەوێ بەبێ ئەوەی کات وەرگریت، بەڵام وا باشترە لە پێشدا زەنگیان بۆ لێبدەیت. مرۆڤ سەردانی بنکەی ئێشکگر دەکات کاتێک بنکەی تەندروستی داخرابیت بەڵام مرۆڤ لەپڕ نەخۆش کەوێت و گیروگرفتی وای هەبێت کە نەتوانیت تا ڕۆژی دوایی چاوەڕوان بکات.\nئەگەر پێویستی کرد لە وێوە دەنێررێیت بۆ مەڵبەندی کوتوپڕی نەخۆشخانە. بنکەی ئێشکگر تەواوکاریەکە بۆ بنکەی تەندروستی و مەڵبەندی کوتوپڕی نەخۆشخانە. بۆ ئەو گرفتانەیە کە کاری زۆری ناوێت. لێرە هیچ لێکۆڵینەوەیەکی درێژ ناکرێت.\nبنکەی ئێشکگری خۆت بدۆزەرەوە\nلە حاڵەتی ڕووداوی سەختتر، نەخۆشی جیددی یان ئەگەر تۆ پێویستت بە ئەمبوڵانس بێت دەشێت تۆ زەنگ لیدەیت بۆ112. پەرستاری ئەمبوڵانس یەکاڵای دەکاتەوە کە ئایا تۆ پێویست دەکات بێیت بۆ نەخۆشخانە. لە حاڵەتی پێویستدا ڕەنگە دکتۆریش داواکرێت بێت بۆ شوێنەکە.\nهاتن بۆ بنکەی پێشوازی کوتوپڕ لە حاڵەتێکدا پێویستە کە بۆ نموونە لەپڕ ئازاری بەهێز بەسەر سنگدا بێت، گیروگرفتی هەناسەدان، برینداری کاسەسەر، ژانەسەری سەختی کوتوپڕ، ژانەسکی قورس، گەشکە، شکانی ئێسک، بریداربوونی قووڵ، خوێنبەربوونی گەورە، لەهۆشخۆچوون و ئازاری سەختی لەناکاو.\nنەخۆش مەرج نیە هەمیشە لە بنکەی کوتوپڕدا نەخۆشیەکەی دەستنیشان کرێت. دەتوانرێت تەنها چارەسەری بدرێتێ تا بتوانرێت بگوێزرێتەوە بۆ بەشێکی تر بۆ ئەوەی چاودێری لە لایەن تایبەتمەندەوە بدرێتێ یان لێی بکۆڵرێتەوە.\nبنکەی پێشوازی کوتوپڕی خۆت بدۆزەرەوە


ڕەمەزان حەمزە، پسپۆڕی ستراتیژی ئاو لە زانكۆی دهۆك\nڕەمەزان حەمزە، پسپۆڕی ستراتیژيی ئاو لە زانكۆی دهۆك بۆ پەرەگراف ئاشكرایدەكات لەگەڵ تەواوبونی بەنداوی ئەلیسۆ لە توركیا، تەواوی هەرێمی كوردستان و عێراق ڕوبەڕوی گەورەترین گرفتی بێ ئاوی دەبنەوە و بەنداوی موسڵیش شكستدەهێنێت.\nئەو پسپۆڕە ستراتیژییەی ئاو كە بەدواداچوونی لەبارەی كایگەریی سیاسەتی توركیا لەسەر ئاوی عێراق‌و هەرێمی كوردستان كردووەو بەردەوام چاودێریی ئەو پرسە دەكات، لەم چاوپێكەوتنەدا تیشك دەخاتەسەر ئەو مەترسییانەی بەهۆی بەنداوەكانی توركیاوە دروست دەبن.\nپەرەگراف: ئەو بەنداوانەی توركیا لەسەر ڕوبارەكان دروستیان دەكات مەترسییان بۆ ڕوبار و سەرچاوەكانی ئاوی هەرێمی كوردستان و عێراق چییە؟\nڕەمەزان حەمزە: لە پێش دروستبونی دەوڵەتی توركیا ئەوان هەوڵی دروستكردنی بەنداو دەدەن، چەندین بەنداویان دروستكردوە لەسەر ڕوبارەكان، بۆیە ڕۆژ دوای ڕۆژ ئاوی دیجلە و فورات بەهۆی دروستكردنی بەنداوی ئەلیسۆ‌وە كەم دەكەن، ئێستا تەنیا یەك تۆرباینی بەنداوی ئەلیسۆ بەكارخراوە بەهۆیەوە سەدا 50ی ئاستی ئاوی ڕوبارەكانی فورات و دیجلە كەمیان كردوە.\nبەپێی لێكۆڵینەوەو بەدواداچونەكانم لە ساڵانی 2025 تا 2026 عێراق و هەرێمی كوردستان دەكەونە گەورەترین قەیرانی بێ ئاوییەوە و بەنداوی موسڵیش شكستدەهێنێت. توركیا تێكچونی ڕەوشی سوریا و عێراق بە هەل دەزانێت بۆ دروستكردنی بەنداوی زیاتر و دەزانێت ئەو دوو وڵاتە ناتوانن ڕێگری لێبكەن.\nپەرەگراف: كاریگەرییە ڕاستەوخۆكانی بەنداوی ئەلیسۆ لەسەر ئاوی عێراق و هەرێم چی دەبێت؟\nڕەمەزان حەمزە: دروستكردنی بەنداوی ئەلیسۆ یەكێكە لە خراپترین بەنداوەكان دژی عێراق و ناوچەكە، ئێمەی پسپۆڕان واپێشبینی دەكەین عێراق بەنداوی موسڵ لەدەستدەدات كە یەكێكە لە گەورەترین بەنداوی گلدانەوەی ئاو، جگە لەوەی عێراق و هەرێم توشی بێ ئاوی دەبنەوە، كاریگەریشی لەسەر سەرچاوەكانی ئاوی دهۆك، موسڵ، تكریت، سامەرا، بەغدا، كوت، غەراف‌و میسان دەبێت.\nئەو شارانە جگە لەوەی بێ ئاو دەبن، ئەو بڕە ئاوەی توركیا لە بەنداوەكەوە بەریدەداتەوە بە كەڵكی خواردنەوە نامێنێت، بۆیە چاوەڕێدەكرێت عێراق و هەرێم بەهۆی بێ ئاوییەوە لە چەند ساڵی داهاتودا ڕوبەڕوی چەندین نەخۆشی ببنەوە.\nپەرەگراف: عێراق و هەرێم دەتوانن ڕێگری بكەن لە تەواوكردنی بەنداوی ئەلیسۆی توركیا؟\nڕەمەزان حەمزە: بەڵێ عێراق و هەرێم دەتوانن، چەندین ڕێگا هەیە بیگرنەبەر بۆ ڕێگری لە دروستكردنی بەنداوەكانی توركیا، عێراق دەتوانێت لەڕووی یاسایی و ڕێككەوتنی نێودەوڵەتییەوە ڕێگری بكات، بەوپێیەی هندێك بەنداوی توركیا مەترسی گەورەی هەیە بۆ سەر عێراق، لەوانە بەپێی پێشبینییەكان ئەگەر هەیە لە چەند ساڵی داهاتودا یەكێك لە بەنداوەكانی توركیا بەهۆی بومەلەرزەوە بتەقێتەوە، ئەوەش مەترسی گەورە بۆ سەر هاوڵاتیانی عێراق و چەندین ناوچە دروستدەكات.\nپەرەگراف: دروستكردنی بەنداوەكانی توركیا تاوەكو چەند كاریگەرییان لەسەر جوگرافیای ناوچەكە و ئاوی سروشتی هەیە؟\nڕەمەزان حەمزە: دروستكردنی هەر بەنداوێك لایەنی باشی و خراپی هەیە؛ بەنداو كاریگەری لەسەر كوالێتی ئاو و جوگرافیای ناوچەكە دەبێت، لەڕوی مێژوییشەوە چەندین شوێنەواری مێژویی ناوچەكە لەناودەچن، بەڵام توركیا بە مەبەست بەنداوی ئەلیسۆ دروستدەكات هەم بۆ لەناوبردنی مێژوی ناوچەكەو تێكدانی جوگرافیا، چونكە ئەو بەنداوە تەنیا كاریگەری لەسەر ناوچە كوردییەكان دەبێت، چەندین شوێنەواری كۆنی كوردی مێژووەكەیان لەناودەچێت.\nجگەلەوەش مەترسی بۆ دروستبونی بومەلەرزە لەناوچەكە هەیە، هەرچەندە لەڕوی ڕاگەیاندنەوە بەنداوی موسڵ بە گەورەترین مەترسی ناوی هاتووە لەكاتی تەقینەوەیدا، بەڵام ئەوەی ڕاستییەو دەركەوتووە بەنداوی ئەتاتورك لە توركیا گەورەترین مەترسیە بۆ سەر ژیانی هاوڵاتیانی ناوچەكە نەك بەنداوی موسڵ.


بۆچی نێرێك لەسەر شەرەف ناكوژرێت ؟\nئەوەی كەشەرەف دەڕوشێنێت نێرینەیە، بەڵام هیچ كوڕێك یان پیاوێك لەسەر شەرەف دەستگیر نەكراوە یان نەكوژراوە، ئەگەریش لەچەند حاڵەتێكی دەگمەندا، كوژرابێت لەگەڵ مێینەكەدا كوژراوە، كەچی لەهەموو كەیسەكانی شەرەفدا تاوانباری سەرەكی نێرینەیە.\nئەو شەرەفەی تەنها لەنێوان ناوك و ئەژنۆی نێری كوردو موسوڵماندایە، نەك ئەو شەرەفەی كە خۆی لە بەهاباڵاكانی وەك: (ڕاستگۆیی، دڵسۆزی، وەفا، متمانه، ئەمانەتپارێزی، ڕێزی بەرانبەر، قەبوڵكردنی جیاوازیەكان، مرۆڤدۆستی، ئاژەڵدۆستی...تد) دەبینێتەوە.\nلە هەر كەیسێكی شەرەفی ناو كۆمەڵگەی عەرەبی و ئیسلامیشدا، بەتایبەتی لای ئێمەی كوردی موسوڵمان، مێینە دوو جار قوربانیە؛ جارێك قوربانیی ناوگەڵی نێرینەیە، جارێكیش قوربانی عەقڵی خێڵەكی و ئاینی نێرسالارەكانە. ئەوە تەنها مێینەكان كەوا بەبیانویەكی بێمانا دەكوژرێن، گوایە شەرەفی نێریان پێ سپی دەكرێتەوە.\nجێگەی داخە حیزب و گروپەكانی ئیسلامی سیاسی و پیاوانی ئاینیش - كە زادەی كلتووری فوحولەتی خێڵ و ئاینەكانن- لەبەرانبەر كەیسەكانی شەرەفدا بێدەنگن، یان تەنها نوزەیەكیان لێوە دێت، وەلێ لەسەر لابردنی پارچە پەڕۆیەكی بێكەڵك بەسەری مێینەوە، قیامەت هەڵدەستێنن.\nئەمە لەكاتێكدایە بەهیچ شێوەیەك ئەم پەڕۆیە لەخودی دینەكەماندا فەرز نیە.\nئەگەر بەشێوەیەكی بابەتیانەو بەدەر لە سۆزی ئاینی، لەڕەهەندە مێژووییەكەی پەڕۆكەش بكۆڵیتەوە، بۆت دەردەكەوێت سیمبولی جیاكاریە لەنێوان (مێینەی ئازاد) و (مێینەی بەكۆیلەكراو) لەلایەن خودی نێرە توندڕەوەكانی ئەوسای كۆمەڵگەی عەرەبی دەشتەكی و خێڵەكیەوە .


kurdiu 7 23/09/2020 - 09:38 هەواڵ/كوردستانی\nبەڕێوەبەری گشتی بەڕێوەبەرایەتی گشتی كشتوكاڵی سلێمانی ڕایدەگەیەنێت: گەرەنتی نادەم كەدرەخت و سەوزاییەكانی تری سلێمانی نەسوتێنرێن و سوتاندنی درەختەكانی سەر ڕێگای تاسڵوجە لەشاری سلێمانی دەستێكی بەئەنقەست و مەبەستدارە.\nشاڵاو جەمال بەڕێوەبەری گشتی بەڕێوەبەرایەتی گشتی كشتوكاڵی سلێمانی ڕایگەیاند: پێم وایە سوتاندنی درەختەكانی سەر ڕێگای تاسڵوجە لەشاری سلێمانی دەستێكی بەئەنقەست و مەبەستدارە خەڵكانێك كەچاوییان لەسەرە ڕەنگە بۆ پڕۆژەبێت، بەڵام خەیاڵییان خاوە هەرگیز مۆڵەتیان پێنادەین ئەو زەوییانە بكرێنە پڕۆژە هەم ویژدان وە هەم یاسا-ش لەپشت ئێمەیە.\nهەورەها ووتیشی: نازانم كامێرای چاودێری لەو شوێنانە هەیە یا نا ئەوە كاری بەڕێوەبەرایەتی هاتوچۆ و ئاسایشە بەڵام ئەگەر نەبێت بۆ دۆزینەوەی ئەنجامدەرانی سوتاندنی ئەو درەختانە جا ئەگەر وابێت مرۆڤ دەتوانێت تاوانی گەورەی كوشتنیش بكات و كەس نەیبینێت و گەرەنتی نادەم درەخت و سەوزاییەكانی تر لەسلێمانی نەسوتێنررێن ئەگەر بێتو ئەمانە نەدۆزرێتەوە بێگومان سەوزایی تریش هەیەو شوێنی تریش هەیە لە مەترسیدایە هەر لە دوو مانگی پێشووش لە ڕێگەی عەربەت- یش كە ژینگە چاندبووی ڕووبەرێكی گەورە لەوێ سوتێنرا.\nشاڵاو جەمال كە بە دەنگی ئەمریكای ڕاگەیاند، ئەوەشی خستەڕوو: پێم وابێت خەڵكانێك بەرژەوەندیەكیان هەبێت لەوەدا كە بەرچاویان گرتبێت ئەگەر درەختەكان بسوتێنرێن و لاببرێن ئەوسا ئەو تەپۆلكەیە بە شۆفڵێك بە دوو كاتژمێر دەتوانرێت لاببرێت و تەخت دەبێت و پڕۆژەكەی دەردەكەوێت.\nئاماژەی بەوەشكرد: ئێستا لیژنەی لێكۆڵینەوە دروستكراوە لەسەر ئاستی ئەنجوومەنی وەزیران لە ئەنجوومەنی پارێزگای سلێمانی بەهەمان شێوە لیژنە دروستكراوە بۆئەوەی بكەرەكانی سوتاندنی ئەو درەختانە بدۆزرێتەوە، تابزانرێت ئامانجی ئەوان چی بێت.\nدەربارەی دەوترێت سوتاندنی درەختەكان پەیوەندی هەیە بەوكەسانەی كەهەندێكیان سەرخۆشن یا گەشتیارن پاشماوەی ئاگركردنەوەیان جێدەهێڵن؟ بەڕێوەبەری گشتی بەڕێوەبەرایەتی گشتی كشتوكاڵی سلێمانی ڕەتیكردەوە و وتی: ئەمە پەیوەندی بە ماددەی كحولییەوە نییە ئەمە تەپۆلكە تەپۆلكە 20-30 د‌رەختی كۆنی لێیە ئەمە پەیوەندی بەوەوە نییە كەسێك بە ڕێكەوت سوتاندنی بێت یان بە بێ هۆشی و بێ ئاگایی بوو بێت ئەمانه، من پێم وایە خەڵكێكە بەڵام ناتوانم هیچ كەسێك تاوانبار بكەم ئەگەر بشمزانیایە دەموت.


تۆمارکردنی لقی کۆمپانیای بیانی | خزمەت\nتۆمارکردنی لقی کۆمپانیای بیانی\nبەڕێوەبەرایەتی تۆمارکردنی لقی کۆمپانیا بیانیەکان\nتۆمارکردنى لقی کۆمپانیا و دامەزراوە ئابوورییە بیانییەکانە لە هەرێمی کوردستان، بە مەبەستی هێنانە ناوەوەی سەرمایەی بیانی و بەرەو پێشبردنی ئابووری.\nوەزارەتی بازرگانی و پیشەسازی / بەڕێوەبەرایەتی گشتی تۆمارکردنی کۆمپانیاکان / بەڕێوەبەرایەتی تۆمارکردنی لقی کۆمپانیا بیانیەکان\nئەدرەسی وەزارەتی بازرگانی- بەڕێوەبەرایەتی گشتی تۆمارکردنی کۆمپانیاکان\nماڵپەری فەرمی وەزارەتی بازرگانی و پیشەسازی\n(٨:٠٠)ی بەیانی تاکو (٣:٠٠)ی دوانیوەڕۆ.\nبەڕێوەبەرایەتی گشتی تۆمارکردنی کۆمپانیاکان / هەولێر\nهەولێر / (٦٠)م نزیک بەرزەی پردی شۆڕش کۆمەڵگای وەزارەتی بازرگانی و پیشەسازی\nئیمەیڵ :- company@moti.gov.krd\nبەڕێوەبەرایەتی تۆمارکردنی کۆمپانیاکان / هەولێر\nهەولێر / گەڕەکی بەختیاری\nبەڕێوەبەرایەتی تۆمارکردنی کۆمپانیاکان / سلێمانی\nسلێمانی / شەقامی حمە جەزا\nبەڕێوەبەرایەتی تۆمارکردنی کۆمپانیاکان / دهۆک\nدهۆک / شەقامی مازی\nبریکارنامە، ئەگەر لە لایەن بریکاری یاساییەوە ڕێکارەکان ئەنجام بدرێت.\nپێویستە کۆمپانیا لە وڵاتی دایک بە فەرمی تۆمار کرابێت.\nپێویستە بەڕێوەبەری لق لە هەرێمی کوردستان بە فەرمی دانیشتووی هەرێم بێت.\nپێویستە کۆمپانیا لە وڵاتى دایک ساڵێک بەسەر دامەزراندنى تێپەر ببێت و لە ئەژمێرەی کۆتایی، بارى دارایى کۆمپانیا باش بێت.\nلقی کۆمپانیا پێویستە ئەدرەسی فەرمی هەبێت.\nسەرجەم بەڵگەنامە بیانییەکان لە فەرمانگەی پەیوەندییەکانی دەرەوە و و وەزارەتی داد، ڕاستاندنیان بۆ بکرێت.\nڕاستاندنی ئەو بەڵگەنامانەی لە دەرەوی هەرێمی کوردستان دەرچوون، لە لایەن فەرمانگەی پەیوەندییەکانی دەرەوە\nبڕوانامەی دامەزراندنی کۆمپانیا لە وڵاتی دایک کە ڕاستێندراو بێت لە باڵوێزخانەی عێراق یان نوێنەرایەتی حکومەتی هەرێم لەو وڵاتە (یان نزیکترین باڵوێزخانە) و وەرگێڕدرابێتە سەر زمانی عەرەبی یان کوردی.\nگرێبەستی دامەزراندنی کۆمپانیای دایک کە ڕاستێندراو بێت لە باڵوێزخانەی عێراق یان نوێنەرایەتی حکومەتی هەرێم لەو وڵاتە و وەرگێڕدرابێتە سەر زمانی عەرەبی یان کوردی.\nئەژمێرەى کۆتایى (حیساباتی خیتامی) دوا ساڵی دارایى کۆمپانیای دایک کە ڕاستێندراو بێت لە باڵوێزخانەی عێراق یان نوێنەرایەتی حکومەتی هەرێم لەو وڵاتە و وەرگێڕدرابێتە سەر زمانی عەرەبی یان کوردی.\nبڕیاری (کۆنووس)ی بۆردی بەڕێوەبردنی کۆمپانیای دایک بە کردنەوەی لقی کۆمپانیا لە هەرێمی کوردستان کە ڕاستێندراو بێت لە باڵوێزخانەی عێراق یان نوێنەرایەتی حکومەتی هەرێم لەو وڵاتە و وەرگێڕدرابێتە سەر زمانی عەرەبی یان کوردی.\nئەم بڕیاری کردنەوەى لقە دەبێت بە شێوەیەکی فەرمی ئاڕاستەی بەڕێوەبەرایەتی گشتی تۆمارکردنی کۆمپانیاکان لە هەرێمی کوردستان کرابێت، کە تێیدا بەڕێوەبەری لق و دەسەڵاتەکانی بەڕێوەبەرەکە، هەروەها بریکاری یاسایی دەستنیشان کرابن.\nکارتی نیشتیمانی و کارتى زانیارى بۆ بەڕێوەبەری لق ئەگەر عێراقى بێت، کارتی نشینگە و پاسپۆرت ئەگەر بەڕێوەبەرەکە بیانی بێت.\nگرێبەستی کرێ یان قەواڵەی مولک بۆ ئەدرەسی لقەکە.\n(٣) سێ ڕۆژ بۆ (٦) شەش ڕۆژ.\nبە پێی بڕیاری ژمارە (١١٩) لە ٢٠/١١/٢٠١٧.\n(٢٠٠،٠٠٠) دوو سەد هەزار ڕسومی تۆمارکردنی لقی کۆمپانیای بیانی.\n(٥٠،٠٠٠) پەنجا هەزار کرێی وردبینیکردنی بەڵگەنامەکان.\n(٢٥،٠٠٠) بیست و پێنج هەزار کرێی بڵاوکردنەوە.\n(٢٥،٠٠٠) بیست و پێنج هەزار کرێی پشکنینی بارەگای کۆمپانیا.\nداواکردنی هەژمار لە وێبسایتی فەرمی بەڕێوەبەرایەتی گشتی تۆمارکردنی کۆمپانیاکان بە شێوەی سەرهێڵ (ئۆنڵاین) لە ڕێگای ماڵپەڕی crkrg.org.\nوێبسایتی تۆمارکردنی هەژماری کۆمپانیاکان\nپێشکەشکردنی داواکاری کردنەوەی لقی کۆمپانیا بۆ بەڕێوەبەرایەتی گشتی تۆمارکردنی کۆمپانیاکان بە شێوەی سەرهێڵ (ئۆنڵاین) لە ڕێگای ماڵپەڕی (crkrg.org).\nمامەڵەکە لە لایەن بەڕێوەبەرایەتى تۆمارکردنى لقى کۆمپانیاى بیانى وردبینى دەکرێت، دواى ڕەزامەندی لەسەرى بە شێوەی ئەلیکترۆنى دەخرێتە بەردەستى بەڕێوەبەرى گشتى.\nدواى وەرگرتنى بڕیارى ڕەزامەندى بە ڕێگەى ئیمەیڵ خزمەتخواز ئاگادار دەکرێتەوە، بۆ سەردانیکردنی بەڕێوەبەرایەتی گشتی تۆمارکردنی کۆمپانیاکان، بەڕێوەبەرایەتی تۆمارکردنی لقی کۆمپانیا بیانییەکان لە پارێزگاى هەولێر بۆ پێشکەشکردنی بەڵگەنامەکان، بە مەبەستى هاوشێوەکردن و لێوەرگرتنی ڕسومات و کرێى تۆمارکردن.\nسەردانیکردنی پەڕاوگە لە بەڕێوەبەرایەتی گشتی کۆمپانیاکان، بە مەبەستی کڕینی فۆرمی بەڵێننامە و فۆرمی زانیاری کۆمپانیا.\nسەردانیکردنی ژووری هاتوو و دەرچوو، بە مەبەستی وەرگرتنی ژمارەی هاتووی نووسراو.\nسەردانیکردنی بەشی یاسایی، بە مەبەستی ڕاستاندنی بەڵگەنامەکان و بەڵێننامەی ئامادەکراو.\nسەردانیکردنی ژووری بەڕێوەبەرایەتی تۆمارکردنی لقی کۆمپانیا بیانییەکان، بە مەبەستی هاوشێوەکردنی بەڵگەنامەکان.\nسەردانیکردنی بەڕێوەبەری تۆمارکردنی لقی کۆمپانیا بیانییەکان، بە مەبەستی واژۆکردنی فۆرمی هاوشێوەکردن.\nسەردانیکردنی بەشی ژمێریاری، بە مەبەستی لێوەرگرتنی ڕسوم و کرێی تۆمارکردنی لقی کۆمپانیا.\nسەردانیکردنی بەڕێوەبەری گشتی تۆمارکردنی کۆمپانیاکان، بە مەبەستی واژۆکردنی فۆرمی هاوشێوەکردنەکە، هەروەها وەرگرتنی کۆتا ڕەزامەندی تۆمارکردنی لقی کۆمپانیا بە شێوەی ئەلیکتڕۆنی.\nسەردانیکردنی ژووری بەڕێوەبەرایەتی تۆمارکردنی لقی کۆمپانیا بیانییەکان، بە مەبەستی وەرگرتنەوەی بڕیاری ڕەزامەندی و مۆڵەتی تۆمارکردنی لقی کۆمپانیای بیانی.\nسەردانیکردنی ژووری سکرتێری بەڕێوەبەری گشتی، بە مەبەستی مۆرکردنی مۆڵەتی تۆمارکردنی لقی کۆمپانیای بیانی.\nسەردانیکردنی ژووری هاتوو و دەرچوو، بە مەبەستی وەرگرتنی ژمارەی دەرچووی نووسراو.\nبڕیاری ژمارە (١١٩) لە ٢٠/١١/٢٠١٧ کرێی تۆماری کۆمپانیا و بریکاری بازرگانی\nنظام رقم 5 لسنة 1989 فروع ومکاتب الشرکات والمؤسسات الاقتصادية الاجنبية\nنظام رقم (٥) لسنة ١٩٨٩ فروع ومکاتب الشرکات والمؤسسات الاقتصادية الاجنبية


ژنه پزیشكه به‌ریتانییه‌كه‌ى داعش به‌ر چه‌قۆ درا - باسنیوز\nژنه پزیشكه به‌ریتانییه‌كه‌ى داعش به‌ر چه‌قۆ درا\n"له‌دۆخێكى گوماناویدا كوژراوه"\nسه‌رچاوه‌یه‌كی نێوخۆیی له پارێزگاى كه‌ركووك، ئه‌مڕۆ (یه‌كشه‌ممه 16/ 7/ 2017) ڕای گه‌یاند، گرنگترین پزیشكى ئافره‌ت له‌نێو داعش كه به‌رپرسی دیوانى ته‌ندروستى ڕێكخراوه‌كه بووه، له شارى حه‌ویجه له دۆخێكى گوماناویدا، كوژرا.\nسه‌رچاوه ئه‌منییه‌كه له لێدوانێكدا ڕای گه‌یاند :" گرووپێكى نه‌ناسراو كه په‌چه‌یان به‌سه‌ردا داوه، هه‌ڵیانكوتایه سه‌ر باره‌گاى دیوانى ته‌ندروستى داعش له حه‌ویجه (55 كم باشوورى خۆرئاواى كه‌ركووك) و چه‌ند چه‌قۆیه‌كیان له به‌رپرسى دیوانى ته‌ندروستى دا".\nسه‌رچاوه ئه‌منییه‌كه بۆ ماڵپه‌رى (سۆمه‌رییه نیوز) ئه‌وه‌شى خسته‌ڕوو، كه ژنه كوژراوه‌كه یه‌كێكه له گرنگترین پزیشكه‌كانى سه‌ر به داعش و خاوه‌ن ڕه‌گه‌زنامه‌ى به‌ریتانی بووه، له بنه‌ڕه‌تیشدا سوودانییه.\nڕوونی كرده‌وه، كه ئه‌و ئافره‌ته ساڵ و نیوێك پێش ئێستا گه‌شتووه‌ته ویلایه‌تى نه‌ینه‌واى سه‌ر به داعش، دواتر ڕۆشتووه بۆ حه‌ویجه.\nتائێستاش شارى حه‌ویجه و چه‌ند شارده‌ێیه‌كى دیكه له باشوورى خۆرئاواى كه‌ركووك، له ژێر كۆنترۆڵى داعشن كه له ساڵى 2014ه‌وه ده‌ستیان به‌سه‌ریاندا گرتووه.\nبه‌وێنه..فۆتۆگرافه‌رێك به‌فۆتۆ رابردوو و ئێستا به‌یه‌ك ده‌به‌ستێته‌وه\nوەزارەتى خوێندنى باڵا: دامەزراندنى زانکۆ و پەیمانگەى تایبەت ڕاگیرا\nبه‌وێنه.. پێشانگاى گەشتى تابلۆ شێدارەکان بەنێو جوانیدا\nچاودێرێكى سیاسی: سه‌رۆكى په‌رله‌مانی عێراق گه‌وره‌ترین دۆسیه‌ی گه‌نده‌ڵى هه‌یه\nبه‌ریتانیا داوا له ئێران ده‌كات ڕۆڵى خۆى له خۆرهه‌ڵاتى ناوه‌ڕاست بگێڕێت\nمیسر ڕاگرتنى به‌رنامه‌كه‌ى "رامز جه‌لال" بۆ ره‌مه‌زانى داهاتوو ڕاده‌گه‌یه‌نێت\nیه‌كه‌م لێدوانى باوكى كچه ئه‌ڵمانییه‌كه كه له عێراق زیندانی كراوه


غه‌زه‌لی كوردو ئه‌مریكا.. . تاهیر محه‌مه‌د حه‌سه‌ن\nبه‌هۆی ئه‌و شوێنه جوگرافیایه‌ی كوردستانی تیا هه‌ڵكه‌وتوه به‌تایبه‌تیش دوای په‌یماننامه‌ی سایكس پیكۆ كه تیایدا گه‌لی كورد وه‌یان كوردستانی گه‌وره به‌سه‌ر هه‌ر چوار ده‌وڵه‌تی عیراق و ئیران وتوركیاو سوریا دابه‌ش كرا،له‌وساته‌وه توشی چه‌وسانه‌وه‌ی نه‌ته‌وه‌یی و ئاینی و كه‌لتوریو رۆشنبیری بۆته‌وه‌و به هه‌موو شێوازێك له‌لایه‌ن ئه‌م ده‌وڵه‌تانه‌وه هه‌وڵی سه‌ركوتكردن و له‌ناو بردن و قركردنی دراوه،له‌به‌رامبه‌ریشدا كورد له‌پێناو مانه‌وه‌یدا ده‌سته‌وه‌ستان نه‌وه‌ستاوه به‌ڵكوو به‌هه‌موو شێوازێك به‌رگری له خۆی كردووه‌و هه‌موو شێوازێكی له خه‌بات گرتۆته به‌ر له‌یاخی بون و به‌رپاكردنی شۆڕش و خۆپیشاندان و هه‌رده‌م روبه‌روی مه‌رگ بۆته‌وه،له‌میژووی كۆن و نوی به‌سه‌دان هه‌زار قوربانی داوه له‌گه‌ڵ ئه‌وه‌شدا چۆكی بۆ دوژمن دانه‌داوه هه‌ر به‌رده‌وام بوه له خه‌بات و تێكۆشان.\nله‌به‌ر ئه‌وه‌ی دوژمنانی كورد به‌هێزو تواناو ئیمكانیاتی مادی و مه‌عنه‌وی خاوه‌نی بیركردنه‌وه‌و بۆچونی دڕنده‌و وه‌حشیانه بوونه،گه‌لی كوردیش له‌پێناو خۆڕاگرتن به‌رامبه‌ریان پێویستی به په‌ناگه‌و پاڵپشت بووه بۆ ئه‌م مه‌به‌سته‌ش زۆرجار له ناچاری و بی كه‌سی هانای بۆ لایه‌ن و ده‌وڵه‌تی وا بردووه كه ته‌نها وه‌ك كارتێكی فشار به‌كاریان هێناوین به‌رامبه‌ر دوژمنه‌كانمان تا ئه‌و كاته‌ی مه‌رامه‌كانیان هاتۆته دی و ئامانجه‌كانیان پێكاوه، چاره‌نوسی كوردیش به هه‌ڵپه‌سێردراوی ماوه‌ته‌وه كه‌وتۆته ده‌ستی قه‌ده‌رو بوه به قوربانی گه‌مه سیاسیه‌كان.\nلێره‌دا حه‌قی خۆیه‌تی بپرسین هۆی چی یه هه‌موو جارێك به هه‌مان شێواز فێڵمان لی بكرێت و به‌بی ئه‌وه‌ی بۆ جاری دادی په‌ندو عیبره‌تی لی وه‌ربگرین،بێگومان هه‌ر وه‌كوو ووتمان هه‌ركه‌وته جوگرافیایه‌كه‌ی وایه له‌هه‌موو لایه‌ك به دوژمن ده‌وره دراوه له‌هه‌موو شۆڕش و ڕاپه‌ڕینه‌كان ته‌نها چیاكان پشت و په‌نامان بوونه كه به هۆیه‌وه كورد توانیویه‌تی تێیدا بگیرسێته‌وه‌و به‌رگری له خۆی بكات،لێره‌دا ئه‌گه‌ر بێت و بێینه سه‌ر ئه‌و لایه‌ن و ده‌وڵه‌تانه‌ی كه گه‌لی كورد هانای بۆ بردون ئه‌وا به‌پی ی كات و شوێن له گۆڕان دان به‌ڵام ئه‌وه‌ی له‌هه‌موویان زیاتر له‌ناوچه‌كه ڕۆڵی هه‌بوه ویلایه‌ته یه‌كگرتوه‌كانی ئه‌مریكا بووه چ له نیو ه‌ی دووه‌میسه‌ده‌ی سه‌ده‌ی بیسته‌م و له كاتی جه‌نگی ساردو چ له كاتی هه‌ره‌سهێنانی یه‌كێتی سۆڤیه‌ت و مانه‌وه‌ی وه‌كوو تاكه زلهێزی جیهان راسته‌وخۆ یان ناراسته‌وخۆ باڵی كێشاوه به‌سه‌ر ڕۆژهه‌ڵاتی ناوین هه‌ر له‌سه‌ر ئه‌و بنه‌مایه‌ش كورد به‌ناچاری په‌نای بۆ بردوه‌و له كۆنه‌وه خۆی به دۆستی ئه‌مریكا داناوه سه‌ره‌رای ئه‌وه‌ی چه‌ند جار فێڵی لی كردووین و ئێمه‌ی كردۆته قوربانی ئامانجه‌كانی هه‌ر وه‌ك له‌شۆڕشی ئه‌یلول كه ئازایه‌تیو گیانفیدایی و خۆڕاگری پێشمه‌رگه قاره‌مانه‌كان وجه‌ماوه‌ر له ئاستێكدا بوو خه‌ریك بوو ده‌سته‌ڵاتی به‌غدا له به‌رامبه‌ردا به چوَك دابی كه‌چی له ماوه‌ی چاو نوقانێكا و له پیلانێكی نه‌گریس و ژن به ژنیێكی سیاسی ڕێككه‌وتن نامه‌ی جه‌زائیری شومدا كه به‌چاودێری ئه‌مریكا به‌ڕێوه چوو له ئه‌نجامدا سه‌رتاپای شۆڕش سه‌ره‌نگوم كرا به‌ناچاری ته‌سلیم به ئیراده‌ی حزبی به‌عسی شۆڤێنی بوونه‌وه.\nله ڕاپه‌ڕینی به‌هاری 1991 به‌هه‌مان شێوه به به‌رنامه‌و ڕێككه‌وتنی ژێر به‌ژێری ئه‌مریكاو ڕژێمه‌كه‌ی سه‌ددام جارێكی تر كورد تووشی ده‌ربه‌ده‌ری و ماڵویّرانی بووه‌وه،له‌ساڵی 2003 و له‌كاتی لێدانی عیراق له‌لایه‌ن ئه‌مریكاو هاوپه‌یمانه‌كانی كورد به هه‌موو شیێوه‌یێك پاڵپشتی خۆی بۆ هاوپه‌مانێتیه‌كه ڕاگه‌یاندو ته‌واوی ئیمكانیاتی له پێشمه‌رگه‌و سه‌ربازگه‌كان و خاك و زه‌ویو ئاسمانی خسته ئاماده‌باشی به‌ر ده‌ستی هێزه كانیان جارێكی تر كه‌وته‌وه وه‌همی دۆستایه‌تی ئه‌مریكا گوایه ئه‌و عاشقی ئێمه یه‌و ئێمه‌ی گه‌لی كوردیش مه‌عشوقه‌ی ئه‌وین به بی هیچ گره‌نتیه‌ك كه‌وتینه‌وه داوی عه‌شقه‌كه‌ی جاران ئه‌ویش له‌به‌ر ئه‌وه‌ی زۆر شاره‌زایه له‌و بواره‌داو چه‌ندین مه‌عشوقه‌ی تری به‌م شێوه‌یه به‌ته‌ما كردووه باش ده‌زانی سه‌رانی كورد تا سه‌ر ئێسقان عه‌شقی ئه‌و بوونه‌و ئه‌ویش ته‌نها بۆ لاواندنه‌وه موغازه‌له‌مان ده‌كات تا ئه‌و راده‌یه‌ی بروای ته‌واوی پی بكه‌ین و لێی نه‌تۆرێین تا زۆر به ئه‌سپایی ئامانجه‌كانی خۆی جی به‌جی ده‌كات،ئێستاش له ئان وساتی شه‌ڕی داعش دا حیسابی ته‌واوی بۆ دوای شه‌ڕه‌كه‌ش كردووه چۆن هه‌ر وا به‌باڵا ده‌ستی له‌ناوچه‌كه بمێنێته‌وه‌و هه‌موو لایه‌نه ناكۆكه‌كانی عیراق به ناچاری چاویان له ده‌ستی ئه‌و بێت ئه‌ویش له نێوان پێكهاته سه‌ره‌كیه‌كانی له كوردو شیعه‌و سوننه فرت و فێڵی (قوربانی لاوی سێو له باخه‌ڵ بم) به‌كار دێنی به ناوی پێدانی چه‌ك به سوننه‌و كورد له‌ئێستاوه ئاگردانه‌كه‌ی تاو داوه هه‌ر كات ویستی به یه‌ك ده‌نك شقارته گڕێكی وای تێ به‌رئه‌دا ده‌بی بڵێین سه‌د خۆزگه به شه‌ڕی داعش،\nئێمه لێره‌دا ناڵێین ئه‌مریكا بۆچی واده‌كات و له‌گه‌ڵ كوردو غه‌یری كوردیش بی به‌ڵێنه له‌به‌ر ئه‌وه‌ی پێكهاته‌و به‌رنامه ئیستیعماری و ته‌ماحكاری و پاوانخوازیه‌كه‌ی وای كردووه ئه‌م جۆره سیاسه‌ته له‌گه‌ڵ گه‌لانی بی ده‌سه‌ڵاتی وه‌ك كورد به‌كار بێنی له پێناو گه‌یشتن به ئامانجه كانی،به‌ڵام حه‌قی خۆمانه بپرسین سیاسه‌تمه‌دارو سه‌رانی كورد تا كه‌ی دوای ئه‌م سه‌رابه بكه‌ون و به موغازه‌له‌یێكی هه‌رزه‌كارانه فریو بدرێن و به رزگار كه‌رو فریاد ره‌سی بزانن،هه‌ندێك بیروراو بۆچونی سایكۆلۆجی هه‌ن ئاماژه به‌وه ده‌كه‌ن كه ئه‌وه‌ی ئازارت ده‌داو ده‌تهێشێنی و بریندارت ده‌كا ت هه‌ر به‌دوایه‌وه ده‌بی و ناتوانی به ئاسانی ده‌ست به‌رداری ببی به‌ڵام ئه‌وه له‌سه‌ر ئاستی تاكه كه‌سیه و ئایا هه‌مان بۆچون له‌سه‌ر ئاستی كۆمه‌ڵ و مه‌سه‌له‌ی نه‌ته‌وه‌ییش ده‌چه‌سپی یان نا.\nبێگومان هه‌موو میلله‌تێكی ژێر ده‌ست تا به ته‌واوی سه‌ربه‌خۆیی به‌ده‌ست نه‌هێنی پێویسته هه‌میشه له شۆڕشی به‌رده‌وام دابی تا ده‌گات به ته‌واوی ئامانجه‌كانی،بۆ ئه‌م مه‌به‌سته‌ش پێویستیمان به جه‌ماوه‌رێكی خاوه‌ن بیروباوه‌ڕو ئینتیما بۆ خاك و نیشتیمان و سه‌ركردایه‌تیێكی لێهاتوو و شۆڕشگێڕی وا هه‌یه له ئاست هه‌موو رووداوو پێشهاته‌كان بێت هه‌رچه‌ند دوژمنان و داگیركه‌ران و له سه‌رووشیانه‌وه ووڵاته زلهێزه ئیستیعماریه‌كان ڕۆژ دوای ڕۆژ ته‌كتیك و پیلانی نوێیان پێیه هه‌ڵسه‌نگاندنی ته‌واوی ماهیه‌ت و ئیمكانیه‌تی گه‌لان و سه‌ركردایه‌تیه‌كانیشیان ده‌كه‌ن له به‌رامبه‌ریشدا خۆ ده‌بی سیاسه‌تمه‌دارو سه‌رانی میلله‌ت كه خۆی له بینای فه‌وقی كۆمه‌ڵگا ده‌بینێته‌وه زیره‌كانه‌و هووشیارتر مامه‌له له‌گه‌ڵ پێشهاته‌كان بكه‌ن و نه‌كه‌ونه‌وه هه‌مان هه‌ڵه‌كانی پێشوو دۆست و دوژمنی خۆیان چاكتر بناسن هه‌رچه‌نده ده‌ڵێن له سیاسه‌تدا شتێك نیه به‌ناوی دۆستایه‌تی به‌ڵام هیچ نه‌بی ده‌بی بزانری هاوپه‌یمانێتی له‌گه‌ڵ كی ده‌كه‌ن كه ئه‌وه‌ش كاری سه‌ركردایه‌تیه جه‌ماوه‌ر ئه‌وه‌نده‌ی له‌سه‌ره دوای بڕیاره‌كانی بكه‌وێت و جی به‌جی یان بكات ئه‌ویش ئه‌گه‌ر هه‌رده‌م دوای هه‌نگاوه‌كانی سه‌ركردایه‌تی بكه‌وێت ئه‌گه‌ر راست بی یان هه‌له‌َ بی به‌تایبه‌ت له مه‌سه‌له چاره‌نوسیه‌كان به‌بی ئه‌وه‌ی هیچ هه‌ڵوێستێكی هه‌بێت له‌وانه‌یه میلله‌ت به‌ره‌و هه‌ڵد ێر بچێت به‌بی ئه‌وه‌ی به‌خۆی بزانێت،لێره‌دا هه‌قی خۆیه‌تی بپرسین میلله‌ت له‌ئاست ئه‌و لێپرسیارێتیه مێژووییانه‌دایه یان پێویسته زیاتر به چه‌كی ڕوَشنبیری و شوَڕشگێڕی ئاماده بكرێت تا له كاته هه‌ستیاره‌كان ببێته چاوساغ و پاڵپشت بۆ سه‌ركردایه‌تیه‌كه‌ی.


بۆ بەڕێز: رێکخراوی گشتی نەتەوەیەکگرتووەکان رێکخراوی پاراستنی مافی مرۆڤ سەرجەم و رێکخراوەکانی مافی مرۆڤ سەرجەم لایەنە پێوەندیدارەکان | نوێنەرایەتی ئوروپا پارتی ئازادیی کوردستان\nبۆ بەڕێز: رێکخراوی گشتی نەتەوەیەکگرتووەکان رێکخراوی پاراستنی مافی مرۆڤ سەرجەم و رێکخراوەکانی مافی مرۆڤ سەرجەم لایەنە پێوەندیدارەکان\nلەم رێگەیەوە نوێنەرایەتی ئوروپای پارتی ئازادیی کوردستان PAK، هەموو لایەک ئاگادار دەکاتەوە کە بنەماڵەی “شەهید ناسر حەیدەرئابادی”، شەهیدی پارتی ئازادیی کوردستان کە ساڵی 1996 بەدەستی تێرۆریستانی کۆماری ئیسلامیی لە شاری سلێمانی لە باشووری کوردستان تێرۆرکرا، ئێستا لە شاری وان لە تورکیا لەژێر گوشارێکی زۆری وەزارەتی ئیتلاعاتی کۆماری ئیسلامی دان.\nئەو گوشارانە لە ماوەی چەند رۆژی رابردوودا پتر پەرەیان سەندووە، بەشێوەیەک کە لە رێی تۆڕە کۆمەڵایەتییەکا، موبایل و بەرنامەکانی پێوەندیی هەڕەشەی کوشت و تەنانەت رفاندن و بردنەوەیان بۆ ئێران لێدەکردێ.\nهەروەها بەپێی ئەو دەنگۆیانەی ئێستا لە شاری وان بڵاوبوونەتەوە، کۆماری ئیسلامیی نزیک بە چوار پەنابەری کوردی رۆژهەڵاتیان کە سەرجەمیان سیاسی و سەربە پارتەکانی رۆژهەڵاتن رفاندندووە، بەڵام تا ئێستا هیچ سەرچاوەیەک ئەمەی پشتڕاست نەکردووەتەوە.\nهەر بۆیە لەم رێگەیەوە هەموو لایەک ئاگادار دەکەینەوە کە بەهانای ئەم بنەماڵە شەهیدەوە بچن و لە هەر کارەساتێکی نەخوازراو بیانپارێزن، ئەوەش تەنیا بە دەربارزکردنیان بۆ وڵاتی سێهەم دەکرێ.\nنوێنەرایەتی ئورووپای پارتی ئازادیی کوردستان PAK


💬 ئاش کە فێرە میستن بوو هەر دەمیسێ Uitdrukkingen & preekwoorden\n👁 Dit item is 87 keer bekeken\nئاش کە فێرە میستن بوو هەر دەمیسێ  [ Meer... 👁] ✖ ✖ 0 1 ✔ 90% ✍ Z.S. 28-10-2018 19:46:58\n💬 ئاوری بن کایە بۆ سۆی لێ نایە، دزی خۆماڵی لە گرتن نایە Uitdrukkingen & preekwoorden\n📅 Toegevoegd op Oct 26 2018 10:26PM\n👁 Dit item is 128 keer bekeken\n...ئاوری بن کایە بۆ سۆی لێ نایە، دزی خۆماڵی لە گرت [ Meer... 👁] ✖ ✖ ✖ 0 2 ✔ 80% ✍ Z.S. 26-10-2018 22:26:34\n💬 ئەگەر کوپە ڕۆن بەتاڵ بوو سەری، گوربە وەفای بێ، ناچێتە سەری Uitdrukkingen & preekwoorden\n📅 Toegevoegd op Oct 26 2018 10:37PM\nئەگەر کوپە ڕۆن بەتاڵ بوو سەری گوربە وەفای بێ، ناچ [ Meer... 👁] ✖ ✖ ✖ 0 1 ✔ 80% ✍ Z.S. 26-10-2018 22:37:43\n💬 ئەمەش فەرمودەی قەدیمێکانە، بەرد لە جێگار خۆی قورس و گرانە Uitdrukkingen & preekwoorden\n👁 Dit item is 126 keer bekeken\nئەمەش فەرمودەی قەدیمێکانە بەرد لە جێگار خۆی قورس [ Meer... 👁] ✖ ✖ ✖ 0 3 ✔ 80% ✍ Z.S. 26-10-2018 22:37:43\n💬 بۆ خۆت بخۆ تێر، بەخەڵقی مەکە خێر Uitdrukkingen & preekwoorden\n📅 Toegevoegd op Oct 29 2018 8:43PM\nبۆ خۆت بخۆ تێر، بەخەڵقی مەکە خێر  [ Meer... 👁] ✖ ✖ ✖ 0 3 ✔ 80% ✍ Z.S. 29-10-2018 20:43:47\n💬 بە پرسیار بەغدا ئەدۆزرێتەوە Uitdrukkingen & preekwoorden\n👁 Dit item is 115 keer bekeken\nبە پرسیار بەغدا ئەدۆزرێتەوە  واتا پرسیارکردن د [ Meer... 👁] ✖ ✖ 0 1 ✔ 90% ✍ Z.S. 29-10-2018 20:43:45\n💬 بە توورەکەی بەتاڵ، ئەسپ ناگیرێ Uitdrukkingen & preekwoorden\nبە توورەکەی بەتاڵ، ئەسپ ناگیرێ.  [ Meer... 👁] ✖ ✖ ✖ 0 1 ✔ 80% ✍ Z.S. 29-10-2018 20:43:46\n💬 بە تڕ گوێز ئەشکێنێ Uitdrukkingen & preekwoorden\n👁 Dit item is 103 keer bekeken\nبە تڕ گوێز ئەشکێنێ.  یان دەڵێن: بە تڕ گوێژە ئ [ Meer... 👁] ✖ ✖ 0 2 ✔ 99% ✍ Z.S. 29-10-2018 20:43:46\n💬 بە تیرێ دوو نیشان ئەشکێنێ Uitdrukkingen & preekwoorden\nبە تیرێ دوو نیشان ئەشکێنێ.  بە تیرێک دوو نیشان [ Meer... 👁] ✖ ✖ ✖ 0 2 ✔ 80% ✍ Z.S. 29-10-2018 20:43:46\n💬 بە تەقەی تفەنگ دەرناکەوێ Uitdrukkingen & preekwoorden\nبە تەقەی تفەنگ دەرناکەوێ.  [ Meer... 👁] ✖ ✖ ✖ 0 1 ✔ 80% ✍ Z.S. 29-10-2018 20:43:46


الفهرس > شرح للآية: 8 من سورة هود\n۞ وَمَا مِنْ دَابَّةٍ فِي الْأَرْضِ إِلَّا عَلَى اللَّهِ رِزْقُهَا وَيَعْلَمُ مُسْتَقَرَّهَا وَمُسْتَوْدَعَهَا كُلٌّ فِي كِتَابٍ مُبِينٍ 6 وَهُوَ الَّذِي خَلَقَ السَّمَاوَاتِ وَالْأَرْضَ فِي سِتَّةِ أَيَّامٍ وَكَانَ عَرْشُهُ عَلَى الْمَاءِ لِيَبْلُوَكُمْ أَيُّكُمْ أَحْسَنُ عَمَلًا وَلَئِنْ قُلْتَ إِنَّكُمْ مَبْعُوثُونَ مِنْ بَعْدِ الْمَوْتِ لَيَقُولَنَّ الَّذِينَ كَفَرُوا إِنْ هَٰذَا إِلَّا سِحْرٌ مُبِينٌ 7 وَلَئِنْ أَخَّرْنَا عَنْهُمُ الْعَذَابَ إِلَىٰ أُمَّةٍ مَعْدُودَةٍ لَيَقُولُنَّ مَا يَحْبِسُهُ أَلَا يَوْمَ يَأْتِيهِمْ لَيْسَ مَصْرُوفًا عَنْهُمْ وَحَاقَ بِهِمْ مَا كَانُوا بِهِ يَسْتَهْزِئُونَ 8 وَلَئِنْ أَذَقْنَا الْإِنْسَانَ مِنَّا رَحْمَةً ثُمَّ نَزَعْنَاهَا مِنْهُ إِنَّهُ لَيَئُوسٌ كَفُورٌ 9 وَلَئِنْ أَذَقْنَاهُ نَعْمَاءَ بَعْدَ ضَرَّاءَ مَسَّتْهُ لَيَقُولَنَّ ذَهَبَ السَّيِّئَاتُ عَنِّي إِنَّهُ لَفَرِحٌ فَخُورٌ 10\nEnglish: And if We hold back from them the punishment until a stated period of time, they will certainly say: What prevents it? Now surely on the day when it will come to them, it shall not be averted from them and that which they scoffed at shall beset them. (Quran 11:8)


پێویستە ئەم مانگە دوایین مانگ بێت کە ٪٢١ی موچەی فەرمانبەران دەبردرێت.\n10:50 - 27/3/2021\nشاسوار عەبدولواحید،سەرۆكی نەوەی نوێ.\nپێویستە ئەم مانگە دوایین مانگ بێت کە ٪٢١ی موچەی فەرمانبەران دەبردرێت بە پێچەوانەوە لە مانگی داهاتووەوە هەڵوێستی ترمان دەبێت و لە نێو هەڵوێستەکانیشدا دەستپێکردنەوەی خۆپیشاندانی سەرتاسەری ئەگەری سەرەکی دەبێت.\nوە داواکارم لە پەرلەمانتارە بەرێزەکانی نەوەی نوێ و هەرچی پەرلەمانتاری ئازای ناو پەرلەمانە کە هەڵوێستی جدیان هەبێت و ئەمە قبوڵ نەکەن، ناکرێت نرخی نەوت بەم بەرزییە و داهات بەم زۆرییە، کەچی موچەی فەرمانبەران بە لێبڕینەوە دابەش بکرێت.\nئەوەی لە ئێستادا هەیە ئەوەیە کە داهاتی مانگانە دوو هێندەی موچەی فەرمانبەرانە بە بێ لێبڕینەوە، ئیتر چۆن تا ئێستا بابەتی لێبڕینی موچە هێشتا بەردەوامە؟\nئەگەر شتێک هەیە ئێمە و خەڵک نایزانین، ئەوا پێویستە دەست بەجێ حکومەت رونکردنەوە بدات، بەپێچەوانەوە هەڵوێستی ئێمە و خەڵکی کوردستان لە مانگی داهاتووەوە جۆرێکی تر دەبێت


شێخ قاسم قەیسی - ویکیپیدیا، ئینسایکڵۆپیدیای ئازاد\nشێخ قاسم قەیسی\nلەوانەیە ئەم وتارە لە http://mohammedbistany.blogspot.com/2018/09/blog-post_16.html?m=1 (دووپ دێت · کۆپی ڤایۆز) لەبەرگیرابێتەوە، لەوانەیە ئەم کارە دژی سیاسەتی مافی لەبەرگرتنەوەی ویکیپیدیا بێت. تکایە بە دەستکاریکردنی وتارەکە و لابردنی ھەر دەقێکی نائازادی ماف پارێزراو و دانانی دەقی ئازاد و ڕەسەن لە جێی، یان پێشنیارکردنی سڕینەوەی، کێشەکە چارەسەر بکە. تکایە دڵنیا بە کە سەرچاوەی پێشێلکردنی مافەکانی لەبەرگرتنەوە خۆی ئاوێنەی ویکیپیدیا نییە.\nئەحمەدی کوڕی خەلیلی کوڕی حمدی قەیسیە، باوکی پێی وتراوە شێخ ئەحمەدی فەرەزی واتە زانستی میراتی باش زانیوە، براکەیشی شێخ عبدولکریم قەیسی یەکێکە لە زانایانی عێراق، بنەماڵەیەکی زانستی و ئەدەبی شاری بەغداد بوون. لـــە ساڵی ١٨٧٦ لــە شاری بەغداد لەدایکبووە، ھەر لە منداڵیەوە زیرەکی پێوە دیار بووە و لـە تەمەنی منداڵیدا قورئانی پیرۆز لەبەردەکات و باوکی دەنێرێتە خزمەت زانا بەرزەکان وەک ھەر دوو عەللامە عبدولوەھاب نائب و غلام رسول ھیندی و عەللامە عبدولسلام شەواف پاشانیش لە تەسەوفدا لەسەر دەستی شێخ عبدللمحسن التائی پەروەردە دەبێت.\nوەکوو مامۆستا مەلا مەلا عەبدولکریم مودەریسیش لە کتێبی"یادی مەردان" دا نــاوی لە ڕێزی خەلیفەکانی شێخ عمر زیائەددیندا ھێناوە کە یەکێک بووە لە خەلیفەکانی ئەو زاتە و بە خزمەتی شێخی زیائەددین گەیشتووەو لە خزمەتیدا ماوەتەوە چەندین کەڕاماتی شێخانی ھەورامانی گێڕاوەتەوە.\nشێخ قاسم قەیسی کاتێک پێگەیشتوو تێگەیشت بۆ یەکـەم جار لە ساڵی (١٩٠٠)لە شاری خانەقین دامەزرا، پاشان ڕوویکردە ناوچەی (صوەیرە)، پاشان چوەوە شاری (بەغداد) و کرایە ئەندام مەجلیس عیلمی وەزارەتی ئەوقاف و کرایە مودەڕیس لە چەند شوێنێکا و پاشان بووە ڕەئیسی مەجلیس عیلمی و موفتی (عێراق) و ڕەئیسی کۆمەڵەی (ھیدایە) و دواجار بووە پێش نوێژ و وتار خوێن لە (حەزرەتی گەیلانی) و بەردەوام خەریکی تەدریس و پێگەیاندنی تەلەبە شەرعیەکان بوو، تا ئیجازەی زانستی پێدەدەن.\nدواجار شێخ قاسم قەیسی دوایی بەڕێکردنی (٧٩) ساڵ لە تەمەنی پڕ بەرەکەتی لە خزمەتی دین و موسڵماناندا لــــە ساڵی (١٩٥٥) وەفات دەکات و لە گەڕەکی ئەعزەیەوە جەنازەکەی دەھێنن بۆ بارەگایی حەزرەتی گەیلانی و لەوێدا بە خاکی دەسپێرن.\nکتێبی یادی مەردان نوسراوی مەلا عەبدولکەریمی مودەڕیس\nوەرگیراو لە «https://ckb.wikipedia.org/w/index.php?title=شێخ_قاسم_قەیسی&oldid=623996»\nئەم پەڕەیە دواجار لە ١٢:٤٤ی ١٧ی حوزەیرانی ٢٠١٩ نوێ کراوەتەوە.


سبه‌ی دەست بە دابه‌شكردنی پاره‌ی كارمه‌ندانی سه‌ر سندووقه‌كانی ده‌نگدان دەکرێت - هيوای کۆرد\nHome » هەواڵ » کوردستانی » سبه‌ی دەست بە دابه‌شكردنی پاره‌ی كارمه‌ندانی سه‌ر سندووقه‌كانی ده‌نگدان دەکرێت\nسبه‌ی دەست بە دابه‌شكردنی پاره‌ی كارمه‌ندانی سه‌ر سندووقه‌كانی ده‌نگدان دەکرێت\nin کوردستانی, هەواڵ 05/07/2019\t0\nبه‌ڕێوه‌به‌ری گشتی فه‌رمانگه‌ی دارایی له كۆمسیۆنی باڵای سه‌ربه‌خۆی هه‌ڵبژاردن و راپرسی هه‌رێمی كوردستان رایگەیاند، بڕی شەش ملیار دینار بۆ پارەی کارمەندانی کۆمسیۆن دابینکراوە.\nزه‌رده‌شت حه‌سه‌ن به‌ڕێوه‌به‌ری گشتی فه‌رمانگه‌ی دارایی له كۆمسیۆنی باڵای سه‌ربه‌خۆی هه‌ڵبژاردن و راپرسی هه‌رێمی كوردستان له كۆنگره‌یه‌كی رۆژنامه‌وانیدا رایگه‌یاند،” سبه‌ی دابه‌شكردنی پاره‌ی كارمه‌ندانی سه‌ر سندوقی هه‌ڵبژاردنی په‌رله‌مانی كوردستان، دەستپێدەکات و پرۆسه‌كه تا 30/5/2019 به‌رده‌وام ده‌بێت.\nوتیشی، كۆی گشتی پاره‌ی ته‌رخانكراو زیاتر له شەش ملیار دیناره له هه‌ولێر دوو ملیار و 394 ملیۆن دینار بۆ چواردەهەزار و 846 کارمەند و له سلێمانی دو ملیار و 477 ملیۆن دینار بۆ پانزە هەزار و 370، کارمەند و له دهۆك ملیارێك و 433 ملیۆن دیناره بۆ هەشت هەزار و 890 كارمه‌ندهه‌یه.\nپاره‌ی ته‌رخان كراوه بۆ كارمه‌ندان به‌پێی ئه‌و ئه‌ركه بوه كه‌پێی سپێردراوه، به‌ڕێوه‌به‌ری بنكه و وێستگه 200 هه‌زار دیناره، بۆ فه‌رمانبه‌رانی سه‌ر سندوق و پێده‌ری كاغه‌ز و ناسینه‌وه و پشكینین و ریزكردن 150 هه‌زار دینار ته‌رخان كراوه\nئه‌وه‌شی خسته‌ڕو، پاره‌ی ته‌رخان كراوه بۆ كارمه‌ندان به‌پێی ئه‌و ئه‌ركه بوه كه‌پێی سپێردراوه، به‌ڕێوه‌به‌ری بنكه و وێستگه 200 هه‌زار دیناره، بۆ فه‌رمانبه‌رانی سه‌ر سندوق و پێده‌ری كاغه‌ز و ناسینه‌وه و پشكینین و ریزكردن 150 هه‌زار دینار ته‌رخان كراوه، له سایتی كۆمسیۆنیش لینكێك ده‌كه‌ینه‌وه هه‌ر كارمه‌ندێك ده‌توانێت ژماره‌ی بنكه‌ی خۆی بنوسێت دیار ده‌كه‌وێت له چ بانكێك پاره‌كه‌ی وه‌ربگرێت.\nوتیشی، نابێت كه‌س له جێگه‌ی كه‌س ئه‌و پاره‌یه وه‌ربگرێت و كارمه‌ند خۆی پاره‌كه وه‌ربگرێت و پێویسته به ڵگه‌نامه‌یه‌كی ناسنامه‌ی باری شارستانی، كارتی نیشتیمانی، مۆڵه‌تی شۆفێری، پاسپۆرت، ره‌گه‌زنامه‌ی عێراقی پێبێت.\nله پارێزگای هه‌ولێر بانكه‌كانی (شیرین، دوین، حه‌مرین، بێخاڵ، سه‌روه‌ران، نه‌ورۆز، فیدڕال، زاگرۆس، عه‌نكاوه، به‌حركه، گوڵان له خه‌بات، بنه‌سڵاوه، كۆیه، بانكی سه‌ربه‌ن له پیرمام، بانكی سۆرك له شه‌قڵاوه، هه‌ریر، خه‌لیفان، بلێ، ئازادی و دیلمان له سۆران ، مێرگه‌سۆر، رواندز، چۆمان، سیده‌كان ).\nله پارێزگای سلێمانی بانكه‌كانی (مه‌ڵكه‌ندی، گۆیژه، ئه‌زمه‌ڕ، بابان، باخان، تانجه‌ڕۆ، سه‌یدسادق شاره‌زور، رانیه، قه‌ڵادزێ، پێنجوێن، چوارتا، دوكان، چه‌مچه‌ماڵ، ده‌ربه‌ندیخان، كه‌لار، كفری) .\nله پارێزگای دهۆك بانكه‌كانی (سه‌رهه‌ڵدان، داسنیا، سبنه، سێمێل، سۆلاڤ، ده‌لال له زاخۆ ، باتوفه، شێخان، به‌رده‌ڕه‌ش، سیپه، شێلادزێ ).\nپه‌رله‌مانی كوردستان ده‌نگدان كۆمسیۆن هه‌رێمی كوردستان\t2019-05-07\nTagged with: په‌رله‌مانی كوردستان ده‌نگدان كۆمسیۆن هه‌رێمی كوردستان


گروپی کۆمپانیاکانی هەلەبجە بۆ بەڵیندەرەیەتی و بازرگانی گشتی/سنوردار له ژماره‌یه‌ك كۆمپانیا و پرۆژه‌ی جیاوازی سه‌ر به كه‌رتی تایبه‌ت پێكدێت، کە له‌لایه‌ن كه‌سایه‌تی خاوه‌نكار به‌رێز (ئاسۆ محه‌مه‌د بامۆكی) خاوه‌ندارێتی ده‌كرێت، هاوكات سه‌رۆكی ده‌سته‌ی به‌رێوه‌بردنی گروپه‌كه‌شه.\nئۆفیسی سه‌ره‌كی گروپی هەڵەبجە له پارێزگای سلێمانی سه‌ر به‌هه‌رێمی كوردستانی عێراقه. گروپی هەڵەبجە لقی له شاره‌كانی تری کوردستان و عیراقیش هەیە; لە هه‌ولێر، دهۆك، زاخۆ، به‌غداد و به‌سره. سه‌رباری ئه‌مانه‌ش، له‌ده‌ره‌وه‌ی وڵات، لقی تۆماركراوی لە توركیا، ئیمارات هه‌روه‌ها دوو لقیشی له چین هه‌یه .\nسه‌ره‌تای دامه‌زراندنی هه‌ندێك له كۆمپانیاكانی گروپی هه‌ڵه‌بجه ده‌گه‌ڕێته‌وه بۆ نه‌وه‌ده‌كانی سه‌ده‌ی ڕابردوو. سه‌ره‌تا به كۆمپانیای هه‌ڵه‌بجه بۆ بازرگانی گشتی و گواستنه‌وه‌ی نێوده‌وڵه‌تی ده‌ستی پێكرد ، له‌وێوه به‌رده‌وام بوو، چالاكییه بازرگانییه‌كانی چڕتر و فراوانتر كرد، له‌م چوار چێوه‌یه‌دا كۆمه‌ڵێ كاری نوێی وه‌ك: پیشه‌سازی و بیناسازی و په‌یوه‌ندییه‌كان ئه‌نجامدا و، به‌رده‌وام بوو له‌رێچكه‌ی گه‌شه‌كردنی خۆی، كه هاوكات بوو له‌گه‌ڵ گه‌شه‌ی هه‌رێمی كوردستان .\nپاش هه‌ڵكشان و فراوانبوونی كۆمپانیا و پرۆژه‌كان، بوونی كۆمپانیایه‌كی سه‌ربه‌خۆ، كه ببێته ناوه‌ندی كۆكردنه‌وه‌ی سه‌رجه‌م كۆمپانیا‌و پرۆژه‌كان، بووه پێویستییه‌كی به‌رچاو. ئه‌نجامی ئه‌م كاره‌ش دروستبوونی گروپی هه‌ڵه‌بجه بوو له ساڵی (2006)دا، كه ده‌ستپێشخه‌رییه‌كی باش بوو بۆ كاركردن به شێوازی گروپ.\nكارگەی ئەسفلەتی ئاران\nکارگەی خشتی ئاسۆ\nکارگەی کۆنکرێتی هەڵەبجە\nکۆمپانیای هەڵەبجە بۆ بەڵێندەرایەتیی گشتی\nكۆمپانیای هەڵەبجە بۆ بازرگانیی گشتی و گواستنەوە\nدایەنگا و باخچەی ساوایانی مۆنتیسۆریی نێودەوڵەتی\nکارگەی رۆنی زەیتونی ڕاسان


دوو هه‌واڵی گرنگی ئه‌مڕۆی سوید - Radio Sweden Kurdish - رادیۆی سوید Radyoya Swêdê | Sveriges Radio\nدوو هه‌واڵی گرنگی ئه‌مڕۆی سوید\nبڵاو کرایه‌وه torsdag 17 april 2008 kl 15.18\nنه‌خۆشیی ئێچ ئای ڤی له سوید زیادی کردووه.\nبه‌ڕێوه‌به‌ری ئابووریی شاره‌داریی ستۆکهۆڵم ده‌ستی له کار کێشایه‌وه.\nکارۆلین ئودێرا که ده ساڵ له‌وه پێش پاش هه‌ست به ئازارکردنێک له ناو سکی دا چووه نه‌خۆشخانه‌ی کارۆلینسکا و له‌وێ بووی ده‌رکه‌وت که تووشی نه‌خۆشیی هیڤ بووه.\nئێچ ئای ڤی (هیڤ) واتایه‌کی پزیشکییه که پێکهاتووه له پیته یه‌که‌مه‌کانی سێ وشه‌ی ئینگلیزی که وه‌رگێڕانه‌که‌ی ده‌بێته ڤایرووسی تێکده‌ری به‌ره‌نگاریی له‌شی مرۆڤ و نه‌خۆشیی ئایدزی ده‌کات. هه‌ر ئێستا نزیکه‌ی ۴٢ میلیۆن که‌س له سه‌رانسه‌ری جیهاندا گیرۆده‌ی ئه‌و ڤایرووسه بوون و ڤایرووسه‌که تا ئێستا گیانی سی میلیۆن که‌سی گرتووه.\nکارۆلین ئودێرا وه‌بیر دێنێته‌وه که پێی وا نه‌بووه نه‌خۆشییه‌کی سه‌ختی هه‌بێ به‌ڵکوو سکئێشه‌یه‌کی ئاسایی گرتووه و له باخچه‌ی منداڵان که ئه‌و کات له‌وێ کاری ده‌کرد، تووشی بووه.\nڕاپۆرته‌کان باس له‌وه ده‌که‌ن که نه‌خۆشیی ئێچ ئای ڤی له سویدیش زۆر بووه و ڕێژه‌ی گیرۆده‌کان ساڵی رابردوو حه‌فتا له‌سه‌د زیادی کردووه و زۆرترین ڕاده‌ی نه‌خۆشی ئایدزیش تا هه‌نووکه له وڵات تۆمار کراوه.\nماریا لارشۆن وه‌زیری له‌شساغیی گشتیی سوید له حیزبی مه‌سیحییه دیمۆکراته‌کان نیگه‌رانیی خۆی له زیاد بوونی نه‌خۆشیی ئێچ ئای ڤی به ڕێژه‌ی ١٥٥ که‌س له ساڵێكدا ده‌رده‌بڕێ.\nماریا لارشۆن وه‌زیری له‌شساغیی گشتیی سوید ده‌ڵێ ئه‌و ڕێژه زۆره ناتوانین قه‌بوول بکه‌ین هه‌رچه‌ند سوید له چاو وڵاتانی دیکه هێشتا ڕێژه‌یه‌کی زۆر که‌متریشی گیرۆده‌بووی ئه‌و نه‌خۆشییه هه‌یه. دیاره هۆی ئه‌و ڕێژه که‌مه‌ش خه‌باتی به‌رده‌وامی ئێمه له‌مبواره‌دا بووه.\nماریا لارشۆن پێی وایه بۆ به‌رده‌وامی ئه‌و خه‌باته هه‌م ده‌وڵه‌ت و هه‌م شاره‌وانی و شۆراکانی پارێزگا، به‌رپرسن و له‌م ناوه‌دا ده‌بێ گرنگییه‌کی تایبه‌ت بدرێته سمینار و کۆڕی ڕوونکردنه‌وه به‌تایبه‌ت بۆ لاوه‌کان. ئه‌مه وێڕای به‌ڕێوه‌چوونی گشت پرۆژه په‌یوه‌ندیداره‌کان له هه‌موو ئاستێکدا.\nدوێنێ ئێوارێ به‌ڕێوه‌به‌ری ئابووری شاره‌داریی ستۆکهۆڵم له حیزبی مۆدێرات (finansborgarråd) خاتوون کریستینا ئاکسێن ئولێن ده‌سستی له‌کاری سیاسیی خۆی کێشایه‌وه.\nئه‌و له کورته په‌یامێکی چاپه‌مه‌نیدا باسی له‌وه کرد که ئه‌رکه‌کانی سیاسی زۆر له‌سه‌ری گران ته‌واو بوون و هه‌ندێ گرتی ژیانی تاکه‌که‌سیی ئه‌و وه‌ک دایکێکی به ته‌نێی خاوه‌ن سێ منداڵ وای لێده‌کا نه‌توانێ هاوکات کاره سیاسییه‌کانی به‌ڕێوه به‌رێت.\nهه‌رچه‌ند ئه‌م چه‌ند ساڵه‌ی دوایی زۆر گرفتی تاکه‌که‌سی هاتبوونه سه‌ر ڕێی ئاکسێن ئولین، به‌ڵام ده‌ست له‌کار کێسانه‌وه‌که‌ی زۆر دوور له چاوه‌ڕوانی بوو. به‌تایبه‌ت که ئه‌و ڕۆژی دووشه‌ممه‌ی هه‌ر ئه‌و هه‌فته‌یه له کۆڕێکی چاپه‌مه‌نیدا گه‌ڵاڵه‌ی دروستکردنی هۆڵيکی گه‌وره‌ی چه‌ند مه‌به‌سته‌ی له گلووبن پێشکه‌ش کرد.\nکریستینا ئاکسێن ئولین پێشتر له میدیاکاندا زۆر به کراوه‌یی باسی له گرتی خورادنه‌وه و سترێسی کاریی خۆی کردبوو.\nکارین یێمتین (Carin Jämtin) که له‌مه‌ودوا تا دۆزینه‌وه‌ی جێگرێک، به‌رپرسێتییه‌کانی ئاکسێن ئولینیش ده‌گرێته ئه‌ستۆ ده‌ڵێ ئه‌و بیانووی ده‌ست له‌کار کێشانه‌وه‌ی هه‌یه: جیابوونه‌وه له مێرده‌که‌ی، مردنی دایکی و گیرۆده بوون به ئاڵکۆڵ و ئه‌مجۆره شتانه، کارێکێ زۆر و دژوار، سه‌ره‌ڕای ئه‌مانه ئه‌و که‌سێکی کراوه بوو و له کێسه‌کانی ده‌دوا و من ڕێزم بۆ خۆی و کاره‌که‌ی و بڕیاره‌که‌ی هه‌یه.\nکه‌چی به گوێره‌ی قسه‌کانی یۆران ئێریکسۆن (Göran Eriksson) شرۆڤه‌وانی سیاسی له ڕۆژنامه‌ی سڤێنسکا داگبلادێت (Svenska Dagbladet)، له‌و شوێنه‌وه که ستۆکهۆلم له به‌ر حه‌شیمه‌تی زۆر بۆ هه‌موو حیزبێکی سیاسی و له‌وانه مۆدێراته‌کان گرنگه، ئه‌وا به ده‌ست به کار کێشانه‌وه‌ی ئاکسێن ئولین گرفتی ئه‌و حیزبه له شاره‌داریدا زۆر زه‌ق بۆوه. ئه‌و حیزبه که‌سێکی وای له شاره‌داریدا نه‌ماوه، له پێنجان سێیان نه‌ماوه یا کار ناکا یا بۆ نموونه پشووی دایکێتیی وه‌رگرتووه. دیاره ئه‌مه دژوارییه‌کی زۆر بۆ مۆدێراته‌کان له‌م شاره‌دا ده‌خوڵقێنێت.


ڕۆشنگه‌ری له‌نێوان ده‌سه‌ڵات‌و ئۆپۆزیسیۆنی باشۆر - ئاوێنه\nڕۆشنگه‌ری له‌نێوان ده‌سه‌ڵات‌و ئۆپۆزیسیۆنی باشۆر\n■ نالی كاوە\nبە‌درێژایی ئه‌م ٥٠\_٦٠ ساڵه‌ی كۆتای مێژۆی كورد، رۆحی پیرۆزكردنی ئایدیۆلۆژیا‌و رێبازی سیاسی زۆر زه‌ق بوه. به‌جۆرێك كه هێز‌و بزوتنه‌وه سیاسیه‌كان له‌سه‌ره‌تای سه‌رهه‌ڵدانیانه‌وه، داشه‌هاڕه‌ی مرۆڤ كوشتنیان بۆدژبه‌ره‌كانی خۆیان داناوه. به‌جۆرێك كه هه‌رهێز‌و بزوتنه‌وه‌یه‌كی سیاسی، مرۆڤ‌و مرۆڤایه‌تیان له‌چوارچێوه‌ی بیری خۆیاندا پێناسه كردوه. بۆ نمونه كۆمۆنیزم‌و ئیسلامی سیاسی كوشتن نه‌یاره‌كانی خۆیان بە‌حه‌ڵال زانیوه. له‌سه‌ره‌وه‌ی هه‌موشیانه‌ه ره‌وتی به‌ناو ناشۆنالیزمی كوردی، له‌ژێر ئه‌م ناوه‌دا تاوانی زۆری كردوه. له‌وه‌ش گه‌رێین كه ناراسته‌وخۆ‌و راسته‌خۆ، هه‌و‌ڵی سڕینه‌وه‌ی یه‌كیان داوه، یان بە‌هاندانی دوژمن شه‌ری خۆكوژیان كرد‌وه. له‌م به‌ینه‌دا ده‌نگی ئازاد‌و بێلایه‌ن مه‌جالی خۆده‌رخستنی بۆ نه‌مابوه‌وه. هه‌م فاكته‌ری ناوخۆیی‌و هه‌م ده‌ره‌كی ئه‌و دۆخه‌ی خوڵقاندبو كه شتێك بە‌ناوی كۆمه‌ڵگه‌ی مه‌ده‌نی‌و رۆشنبیری بێلایه‌ن دیار نه‌بو. ئه‌م بارودۆخه هه‌ر وا بو تا دوای راپه‌رینی باشور، وبه‌تایبه‌تی دوای رۆخانی سه‌ددام كه ئه‌زمونی حكومه‌ت‌و ده‌سه‌ڵاتی به‌رێوه‌به‌ری كوردی بو بە‌دیفاكتۆ.\nئه‌ڵبه‌ت له‌دوای راپه‌رین،و دواتریش له٢٠٠٣ به‌دواوه، جه‌وهه‌ر‌و ماهییه‌تی ئه‌و هێزانه هه‌ر نه‌گۆڕان. ته‌نیا جیاوازیه‌كه له‌وه‌دا بو كه ئیتر شاردنه‌وه‌و پاساو هێنانه‌وه بۆ تاوان زه‌حمه‌تتر بو. ئیتر ئه‌وان ده‌سه‌ڵاتیان به‌ده‌ست ب‌و ده‌بوا ساحبی دروشم‌و فه‌لسه‌فه‌ی سیاسی خۆیان بن كه له‌شاخ بانگه‌وازیان بۆ ده‌كرد. ئیتر ده‌بوا له‌موژده‌و گوتاری حه‌ماسی بێنه ده‌ره‌وه‌و بە‌كرده‌وه وڵات به‌رێوه به‌رن. ئه‌وان ره‌وتێكی ناشۆنالیستی بێناوه‌رۆك بون كه خه‌ونی كوردیان ته‌نیا له‌ناوچونی ده‌سه‌ڵاتی ناوه‌ندی به‌عس ده‌بینی. كه ئه‌وخه‌ونه‌یان هاته دی،و كه‌وتنه مه‌یدانی كایه‌و به‌رێوه‌به‌ری سیاسی، ته‌نیا چه‌كی ده‌ستیان مێژوه‌و پێشمه‌رگایه‌تیان كه شانازی پێوه بكه‌ن. له‌نه‌بونی پرۆژه‌و به‌دیلی باشی خزمه‌ت كردن، په‌نایان ئه‌برد بۆ خۆفه‌ڕز كردن بە‌بیانوی پارێزگاری له‌ئه‌زمونی به‌ده‌ستهاتو. بۆیه خه‌ڵكی هۆشیار زو هه‌ستیان به‌وه كرد كه ئه‌و ده‌سه‌ڵاته له‌بواری خزمه‌تگوزاری، په‌روه‌رده، دادپه‌روه‌ری‌و بە‌گشتی به‌رێوه‌به‌ری وڵات، جێگه‌ی هیوا نین.\nده‌سه‌ڵات بە‌شێوه‌یه‌ك له‌شێوه‌كان وازی له‌خه‌ڵك هێنابو، ته‌نیا له‌فكری پڕكردنی خه‌زێنه‌ی وڵات بو، دروستره وایه بڵێین گیرفانی خۆیان. ئه‌وان ئیتر خۆیان بە‌خاوه‌نی ئه‌و وڵاته ئه‌زانی‌و چاوه‌رێی ئه‌وه بون خزمه‌تیان پێبكرێت نه‌ك ئه‌وان خزمه‌ت بە‌خه‌ڵك بكه‌ن. ساڵ له‌دوای ساڵ مه‌ودای به‌ینی ده‌سه‌ڵات‌و خه‌ڵك تا ده‌هات له‌یه‌كتر دور ده‌كه‌وته‌وه. له‌هه‌مان كاتدا پاره‌یه‌كی زۆر كه‌وته بازار‌و بێسه‌رو به‌ریه‌كی بازاری ئازاد سه‌ری هه‌ڵدا. ئه‌وه‌ی كه ئه‌وان بیریان لێنه‌كردبوه‌وه بوژانه‌وه‌ی زانكۆكان‌و پاك كردنه‌وه له‌ده‌ستی حزب‌و ده‌سه‌ڵات، بە‌نیشتمانیكردنی دامو ده‌زگاو ده‌وڵه‌تی، بوژانه‌وه‌ی سه‌رچاوه دارایی‌و مرۆیه‌كان‌و ئاشته‌وایی كۆمه‌ڵایه‌تی بو. دۆخه‌كه وای لێهاتبو ده‌سه‌ڵات روی له‌كۆمپانیا بیانیه‌كان‌و گیرفانی وڵاتانی دراسێبو،و پشتیشیان له‌خه‌ڵك. له‌هه‌مان كاتیشدا خه‌ڵكیش كاری خۆیان ده‌كرد‌و له‌و بازاره بێسه‌رو به‌ره‌دا كه پڕ بو له‌پاره، ژیانی خۆیان به‌رێوه ده‌برد.\nله‌م ناوه‌دا ده‌نگی ناڕازی سه‌ریهه‌ڵدا‌و كۆمه‌ڵگای مه‌ده‌نی هه‌ناسه‌یه‌كی ئازادی هه‌ڵكێشا. رۆژنامه‌وانی سه‌ربه‌خۆ‌و ئازاد، ناوه‌نده سه‌ربه‌خۆ‌و ناحوكمیه‌كان دروستبون بۆ داكۆكی له‌چین‌و توێژه‌كان. بە‌شێوه‌كی زۆر پۆسیته‌ڤ ده‌نگی ئازاد ئه‌و دەرگای بۆ كراوه كه وه‌كو لایه‌ن‌و كه‌سی ئازاد‌و سه‌ربه‌خۆ چالاكی بكه‌ن، بە‌بێ ئه‌وه‌ی بچێته چوارچێوه‌ی پرۆگرام‌و ئایدیۆلۆژیای سیاسی. تا راده‌یه‌ك ئاسۆی كۆمه‌ڵگه‌ی مه‌ده‌نی رونبوه‌وه، هۆشیاری سیاسی وكۆمه‌ڵایه‌تی روی له‌زیادبون بو. به‌ڵام خۆشبه‌ختانه یا به‌دبه‌ختانه له‌م كه‌ڵێنه گه‌وره‌یه‌ی به‌ینی خه‌ڵك‌و ده‌سه‌ڵات، بزوتنه‌وه‌ی گۆران سه‌ریهه‌ڵدا، كه له‌راستیدا جێگه‌ی دڵخۆشی خه‌ڵك بە‌گشتی‌و كۆمه‌ڵگه‌ی مه‌ده‌نی‌و ره‌وتی رۆشنگه‌ری بو. به‌ڵام به‌داخه‌وه ئۆپۆزیسیۆنیش زۆری نه‌خایه‌ن توشی هه‌مان هه‌ڵه سیاسیه بو كه حزبە‌كلاسیكه‌كان پێشتر تاقیان كردبوه‌وه، ئه‌ویش ئاراسته‌كردنی خه‌ڵك‌و بە‌سیاسیكردنه‌وه‌ی كۆمه‌ڵگا. دیسان ترسی له‌ناوچونی رۆشنگه‌ری‌و به‌رێوه‌پێشچونی كۆمه‌ڵگهای مه‌ده‌نی هاته ئاراوه،و رۆحی شۆرش‌و گۆڕینی ده‌سبه‌جێی ده‌سه‌ڵات سه‌ری هه‌ڵداوه.\nبۆیه هه‌رزو زۆرێك له‌روشنبیران بێ هیوا بون، به‌ڵام ئه‌وه‌ی له‌گه‌ڵی مایه‌وه بێئاگا بو له‌وه‌ی كه چۆن نابێت كوێركوێرانه كه‌ویته دوای ده‌سه‌ڵات، به‌هام شێوه زۆر وریاتر بڕوانیته ئۆپۆزیسیۆن. به‌داخه‌وه رۆڵی چالاكوانی مه‌ده‌نی زۆركه‌م بویه‌وه. خه‌ڵكی نارازی، رزگاری خۆیان له‌و بزوتنه‌وه‌دا ده‌بینیه‌وه. وێنه شاراوه‌كه ئه‌وه بو كه خه‌ڵك توشی هیوا‌و مژده‌یه‌كی به‌هه‌شتیانه ببو كه مه‌جالی گۆرین‌و شۆرش ئه‌وا نزیكه. كاك نه‌وشیروان هه‌رچه‌ند ئۆپۆزیسیۆنی هێنایه گۆڕه‌وه كه ره‌وتی سیاسی ئه‌و وڵاته تا سه‌ر ئیسقان پێویستی بو، به‌ڵام ئایدیا‌و رۆئیای سیاسی خاڵی نه‌بو له‌هه‌ڵه‌ی به‌رچاو. خوێندنه‌وه‌ی ئه‌و بۆ ئۆپۆزیسیۆن وه‌رگرتنی ده‌سه‌ڵات‌و‌و دژایه‌تی ده‌سه‌ڵات بو، به‌ڵام خاڵی بو له‌هه‌وڵدان بۆ ئاڵۆگۆڕی درێژخایه‌ن له‌ناو ده‌سه‌ڵات.\nكایه‌ی سیاسی ئه‌و كاته ده‌وری هۆشیاری‌و رۆشنبیری كۆمه‌ڵایه‌تی ئه‌گێرێت، كه په‌یام‌و ئاكامه‌كانی له‌ده‌ره‌وه‌ی بازنه‌ی ده‌سه‌ڵات بێت. كردار‌و گوتارێكی سیاسی ئه‌گه‌ر ته‌نیا‌و ته‌نیا مه‌به‌ستی پۆپۆلیستی‌و جوڵاندنی هه‌ستی خه‌ڵك بێت، له‌وانه‌یه نزیك بێته‌وه له‌ده‌سه‌ڵات، به‌ڵام له‌درێژ خایه‌ندا سه‌ركه‌وتو نابێت. چونكه هیچ هه‌ڵسه‌نگاندنێكی عه‌قڵانی بۆ چۆنیه‌تی وه‌رگرتنی په‌یامه‌كه‌ی له‌لایه‌ن خه‌ڵكه‌وه نه‌كرده‌وه. له‌ئاستی كۆمه‌ڵگای باشوردا كه‌لتوری رقه‌به‌رایه‌تی‌و ناوچه‌گه‌ری تا ئه‌وڕاده‌یه زه‌ق بو كه زۆنی زه‌رد‌و سه‌وز وشه‌كانیشیان دابه‌شكردبو. هه‌رجۆره بزوتنه‌وه یان جوڵانه‌وه‌یه‌كی سیاسی له‌كوردستان ئه‌گه‌ر ئه‌م دۆخه له‌به‌رچاو نه‌گرێت، ناتوانێت رێچكه شكێنی حزبە‌كلاسیكیه‌كان بێت، به‌داخه‌وه گۆڕان وه‌كو ئۆپۆزیسیۆن له‌مه‌دا سه‌ركه‌وتو نه‌بو. هیچ جۆره خوێندنه‌وه‌یه‌كی كۆمه‌ڵناسی سیاسی بۆ بزوتنه‌وه‌كه نه‌كردبو. تا راده‌یه‌كی زۆر ناراسته‌وخۆ كه‌وته دژایه‌تی كۆمه‌ڵگای مه‌ده‌نی،و به‌ربه‌ست‌و ئاسته‌مێكی گه‌وره‌ی بۆ دروست كرد. رۆشنگه‌ری (به‌مانای ئه‌ده‌بی‌و كۆمه‌ڵناسی)، له‌به‌ینی ده‌سه‌ڵات‌و قۆپۆزیسیۆن خنكا. گۆڕان سه‌ركه‌وتنی خۆی‌و كۆمه‌ڵگای كوردی له‌روخانی ده‌سه‌ڵاتی بارزانی ئه‌بینێته‌و‌ه، هه‌ر به‌و جۆره‌ی كه ناشۆنالیزمی كلاسیكی كوردی له‌و باشور، سه‌ركه‌وتنی خۆی بە‌روخانی به‌عس ته‌عبیر ده‌كرد.\nله‌كاتێكدا كه كۆمه‌ڵگا هه‌م له‌ئاستی سیاسی، رۆشنبیری‌و خزمه‌تگوزاریدا ده‌ستی له‌ده‌سه‌ڵات شۆردبوه‌وه، ئۆپۆزیسیۆن زۆر نابه‌رپرسانه مامه‌ڵه‌ی له‌گه‌ڵ دۆخه‌كه كرد، كه نه‌ك نه‌بوه پاڵپشتی كۆمه‌ڵگه‌ی مه‌ده‌نی‌و كاری رۆشنگه‌ری كۆمه‌ڵایه‌تی، به‌ڵكو ئاسۆی تاریك كرد. پێناسه‌ی بزوتنه‌وه‌ی گۆڕان له‌سه‌ر هه‌مان میتۆدی كاركردنی حزبە‌ده‌سه‌ڵاتداره‌كان بو، بۆیه نه‌یتوانی خوێندنه‌وه‌یه‌كی باش بكات بۆ ده‌سه‌ڵات‌و كۆمه‌ڵگاكه‌ی. ده‌سه‌ڵاتێك ئیتر متمانه‌ی پێنه‌ده‌كرا‌و كارنامه‌ی دیاربو، به‌رپرسیاریه‌تی گه‌وره‌ی نیشتمانی كه‌وته سه‌رگۆڕان كه بە‌بڕوای من سه‌ركه‌وتو نه‌بو. ئاكامی ئه‌م دۆخه‌ش بو بە‌گه‌ڕانه‌وه به‌ره‌و مێژو، شه‌ڕی هێزه سیاسیه‌كان، بە‌ئاراسته‌كردنی كۆمه‌ڵگای مه‌ده‌نی‌و له‌ناوبردنی ژینگه‌و كه‌شو هه‌وای ئارام بۆ گه‌شه‌ی رۆشنگه‌ری كولتوری‌و كۆمه‌ڵایه‌تی،و خه‌باتی مه‌ده‌نی.


پارێزگاری لە گۆڕی مارادۆنا لەلایەن حکومەتی ئەرجەنتینەوە\n1/12/2020 07:13 PM\nبەرپرسانی فەرمیی ئەرجەنتین لەوە دەترسن کە ئەو لاینگرانەی مارادۆنا کە وەکوو خوا ئەیپەرەستن گۆڕەکەی بدەنەوە و تەرمەکەی دەربهێنن وزیری ئاسایشی ئەرجەنتین رایگەیاندووە کە رێوشوێنی ئەمنیی تایبەت بە ماوەی هەفتەیەک بۆ بەرگیری لە روودانی هەر چەشنە رووداوێک دەگیرێتە بەر. دیەگۆ مارادۆنا کە "گۆڵی دەستی خوا"ـکەی لە ساڵی 1986ـدا بووە هۆی شکستی بەریتانیا و پاڵەوانێتی ئەرجەنتین، هەفتەی رابردوو لە تەمەنی 60 ساڵاندا کۆچی دوایی کرد.\nپاش مەرگی ئەم یاریزانە ئەفسانەییەی جیهانی تۆپی‌پێ، هەزاران کەس لە لاینگران و دڵسۆزانی ئەم یاریزانە لە شەقامەکان ریزیان گرت ماڵاواییان لە تەرمی خۆشەویستەکەیان کرد. ئێستا بەرپرسانی ئەرجەنتینی لەوە دەترسن کە رووداوەکەی ساڵی 1987، دووبارە سەبارەت بە مارادۆنا دووپات بێتەوە. ساڵی 1987 هەندێک کەس گۆڕی "خوان پێرۆن"، سەرۆکی پێشووی ئەم وڵاتەیان هەڵکەند و تەرمەکەیان دزی. یەکێک لە بەرپرسانی ئەمنیی ئەرجەنتین دەڵێ: "بەرپرسان خۆیان لەگەڵ مەترسی رووبەڕوو ناکەنەوە. خەڵک مارادۆنا دەپەرستن هەر بەو جۆرەی کە لاینگری پێرۆن بوون."\nهاوکات، باس لەو دەکرێت کە "لۆرنزۆ لۆکە"ـەی پسپۆڕی مێشک کە عەمەلیاتی بۆ مارادۆنا کردبوو لەلایەن بەرپرسانی ئەمنیی ئەم وڵاتەوە گیراوە و لێپیچینەوە لێکراوە و لەوانەیە تاوانی کوشتنی مارادۆنای بەسەردا بسەپێت! چونکە هەندێک لە هەواڵەکان باس لە کەمترخەمی ئەو تیمە پزیشکییە دەکەن کە عەمەلیاتیان بۆ مارادۆنا کردووە.


دەوڵەتی تورک خەریکی پاکتاوی نوخبەی کوردەکانە ! کاووس عەزیزی – Peshmergekan\nلە سەدەی ڕابردوو دەوڵەتی تورک لەڕێگای دەوڵەتی سێبەرەوە نوخبەی کوردی حەزف دەکرد و لەو بوارە دا نموونەی زۆرمان هەیە. لە دوای هاتنە سەرکاری دەسەڵاتێکی ئیخوانیی وەک ئاکەپە و سەرۆکێکی دەسەڵاتخوازی وەک ئەردۆغان کە خەون بە ئیمپراتۆریەتی عوسمانی یەوە دەبینێ، شێوازی بە چۆک دا هێنانی بزووتنەوەی کوردی گۆڕیوە .\nسەرەتا دە هەوڵێکی دوو روویانە دا و بە ناوی وتوێژ و چارەسەریی مەسەلەی کورد هات هیندێک شتی سەرەتایی وەک ڕێگادان بە رادیۆ و تەلەویزیۆن و ڕۆژنامەی کوردی، یان هەڵگرتنی قەدەغەی سەر ناوی منداڵ تا شار و دێهات ، و دەستی کرد بە ڕێزە دیدارێک لەگەل پارتی کرێکارانی کوردستان لە وڵاتی نۆروێژ بە ناوی پڕۆسە چارەسەری.\nلە تەواوی ئەو چەند ساڵە دا هەرچی ئەردۆغان بە نیسبەت کوردی باکوور دەیکرد و دونیا پێیوابوو هەنگاوی بەرەو چارەسەریی پرسی کوردن لە ڕێگای ئاشتی و دیالۆگەوە ، یەک ئامانج گیرابووە بەر کە ئەویش لە چەک داماڵینی پ ک ک و کۆتایی هێنان بە هێزی گریلای ئەو حیزبە بوو بە ناوی: چەک دابنێن و وەرن خەباتی پارڵەمانی بکەن. هەڵبەت پ ک ک قەت نەچووە ژێر باری ئەو دوو ڕوویەی ئەردۆغان و ئامادە نەبوو بە بێ زەمانەتێک چەکدابنێ و لە نیهایەت دا ئەردۆغان و حیزب و حکوومەتەکەی نەیانتوانی ئەو ئامانجە بە نهێنی ڕابگرن و ئاشکرایان کرد.\nدوای ئاشکرابوونی پیلانی بە قەولی خۆیان تەفروو توونا کردنی پ ک ک، ئەوجار بە ئاشکرا کەوتنە شەڕ دژی کورد و سەرەڕایی هیندێک هەڵەی تاکتیکی و مەیدانیی لایەنی پ ک ک ، ئەردۆغان و حکوومەتەکەی دەستیان لە هیچ جینایەتێک و وێرانکارییەک لە باکووری کوردستان نەپاراست، کە عەمەڵەن لەو مەیدانەش دا نەیتوانی سەرکەوتنی دڵخواز بەدەست بێنێ و ئاکامی شەڕەکە لەگەل ئەوەی کوژرا و بریندار و ئاوارەیەکی زۆری بۆ لایەنی کوردی و بگرە دەوڵەتیشی لێکەوتەوە، بەڵام کۆمەڵێک شاری وێرانبوو کە ئەگەر لە ترسی ئابرووی خۆشیان بێ ناچارن ئاوەدانی بکەنەوە،بوو بە ئەمری واقع و لە دونیای دەرەوەش دا بوون بە دەوڵەتێک کە دۆستایەتیشیان بە عەیب دەزانرێ. بەو کردارانەیان و بەرپەرچی یەکیەتیی ئۆرووپا، ئێستا ئەوان ئیدی خەریکە لە خەونی دەیان سالەیان کە ئەندامەتی لەو یەکیەتییەدایە نائۆمێد دەبنەوە.\nئیستا ئیدی دەوڵەتی ئەردۆغان ڕێگای هەرە پیلان بۆ دانراوی خۆی تاقی دەکاتەوە کە ئەویش پاکتاوی نوخبەکانی نیو سیاسەتی کوردە لە باکوور. لە ماوەی کەمتر لە مانگێک دا ئەگەر دیقەت بکەین بەشێکی زۆری ئەو سیماناسراوانەی نێو بزووتنەوەی یاسایی کورد لە باکوور، یان گیراون، یان لە کارەکانیان دوور خراونەوە، یان پەڕاوێز خراونەتەوە.\nهەر لە پەراوێز خستنی بەڕیز ئۆجەلان و گیرانی سەلاحەددین دەمیر تاش وئەحمەد تورک و ……تا دەگاتە دوور خرانی سری ساکیک و و تونجەل بەکرخان هەموویان کە لە ڕێبەران و کەسایەتییە کلیدییەکانی باکووری کوردستانن لە جوارچێوەی پیلانەکە دا جێ بە جێ دەکرێن، ئەوە دوای ١٤ ساڵ دەسەڵاتی ئەردۆغان و ئاکەپە، تازە بە تازە هاتوون ئەسڵی ڕوخساری خۆیان بە نیسبەت کورد دەرخەن.\nئەوە هەنگاوی هەرە دوژمنکارانەی دەوڵەتی تورکە دەرحەقی بزووتنەوەیەکی زیندوو، بەڵام تێکەڵ بە کۆمەڵێک هەڵەی مەیدانی، تاکتیکیی لایەنی کوردی. هەنگاوێک کە وەک شمشێری دووسەرە وایە ، ئەگەر لە لایەک جەستەی کورد بریندار دەکا، لە لایەکەی دیکەش خودی جەستەی خۆیان دەبڕێ.\nئەم مەودا دژوارەش بە سەر بزووتنەوەی باکووری کوردستان دا دەرباس دەبێ و زۆری پێناچێ کە ئەردۆغان و حیزبەکەی لەگەل شکستێکی گەورەی وا ڕووبەڕوو دەبنەوە کە مەگەر ئەجەویت لە دوای ساڵی ٢٠٠١ تووشی بووبێ . با هەموومان چاومان لە هەڵبژاردنی داهاتووی تورکیە و شاهیدی شکستی ئاکاکەپە و ئەردۆغان بین.


دیمەن زەندی: دڤێت دەرھێنەرێن کورد پشت بەستنێ ل سەر ئەکتەرێن کورد بکەن\nسەرەتا › ئه‌ڤرۆ نيوز › دیمەن زەندی: دڤێت دەرھێنەرێن کورد پشت بەستنێ ل سەر ئەکتەرێن کورد بکەن\n2019/09/12 | 11:35\n(هەواڵ كوردستان)- ئەڤرۆ نیوز ، زنار تۆڤی: خانما ئەکتەر دیمەن زەندی، کو خەلکا رۆژھەلاتێ کوردستانێ یە، ل سالا 2013 ب رەنگەکێ پرۆفشنال پشکداری د کارێن سنیەمایی دا کریە، د دیدارەکێ دا بۆ ئەڤرۆ نیوز گۆت: وەکو ئەکتەر وێ ل گەل دەرھێنەرێن کورد حسێن حەسەنی و شەوکەت ئەمین کورکی و شەھرام عەگیدی، پشکداری د چەندین کورتە فلمان دا کریە، وان فلمان چەندین خەلات وەرگرتینە، دیسان سالانە ئەو پشکداریێ د فلمەکێ دا دکەت، لێ ھەردەم وێ ڤیایە ئەو کارێ ئەو تێدا پشکدار بیت یێ نموونە بیت، ھەروەسا ھەتانوکە وێ پشکداری د چار فلمێن درێژ و چار کورتە فلمان ژی دا کریە.\nناڤھاتیێ گۆت ژی: رۆلێ ژنێ د سینەما کوردی دا گرنگیەکا تایبەت ھەیە، ژن شیایە ھەبوونا خوە د سینەمایێ دا ب سەلمینیت، چونکی ھەکە ژن نەبیت، سینەما ژی نینە، دیسان ژنا کورد شیایە سەد دەر سەد وەکو زەلامان رۆلێ خوە د سینەمایێ دا ب بینیت، پتریا فلمان ژنان رۆل تێدا گێرایە و د حەفتەمین فلمە فیستەڤالا دھۆکێ دا رۆلێ ژنان پترە ژ یێ زەلامان د سینەمایێ دا، ھەر چەندە دەرھێنەرێن ژن کێمتر دھێنە دیتن، چونکی ترسەک ل دەف ژنان ھەیە د وارێ دەرھێنانێ دا، دەمێ ئێکەم فلم چێدکەن، لێ پشتی ھنگێ کارێن ئەنجام ددەن، نوکە سینەما کوردی د ئاستەکێ باش دایە، ل رۆژھەلاتێ سینەمایێ پێشڤەچوونەک ب خوە ڤە دیتیە.\nناڤھاتیێ گۆت ژی: وەکو ئەکتەرەکا کورد دخوازیت ئێدی دەرھێنەرێن کورد پشت گرێدانێ ل سەر ئەکتەرێن کورد بکەن و ئێدی ئەکتەرێن بیانی د فلمێن خوە دا ب کار نەئینن، چونکی مە ژ ھەردو رەگەزان ئەکتەرێن خودان شیان ھەنە، لەوما دڤێت ئەم باشتر ئەکتەرێن خوە بدەینە نیاسین و ستیرێن سینەمایی دروست بکەین، لێ دەرھێنەرێن کورد دچن وان ئەکتەرێن بیانی یێن بەرنیاس دئینن، ژ پێخەمەت ب وێ رێکێ بشێن فلمێ خوە پێ بفرۆشن، ئەڤە خەلەتیەکا مەزنە، لەوما دڤێت ئێدی ئەم پشت گرێدانێ ل سەر ئەکتەرێن کورد بکەین.


Diplomatic Magazine | كۆڕەو لە بەڵگەنامە نهێنییەكانی ئەمەریكادا\nكۆڕەو لە بەڵگەنامە نهێنییەكانی ئەمەریكادا\nبەهۆی هێرشی سووپای عێراق بۆسەر كوردستان‌و ئاوارەبوونی سەدان هەزار كوردی باشوور بۆ سەر سنورەكانی ئێران‌و توركیا‌و وەڵامنەدانەوەی ئەمەریكا بەرانبەر سەددام، لەناو ئەنجوومەنی پیرانی ئەمەریكاداو لە ڕۆژانی پاش كۆڕەوی گەورەی خەڵكی كوردستان لە سەرەتای مانگی چواری 1991دا، مشتومڕی زۆر لەسەر ئەو كارەساتە ئەنجام دەدرێت‌و زۆرێك لە ئەندامانی ئەنجومەنەكە ڕەخنە لە هەڵوێستی ئەمەریكاو " جۆرج دەبلیو بۆش"ی سەرۆككۆمار دەگرن‌و لەو بارەیەوە سەركۆنەی دەكەن.\nئەندامانی ئەنجومەنی پیرانی ئەمەریكا داوا لە جۆرج بۆش"ی سەرۆكی ئەوكاتەی ئەمەریكاو ئیدارەكەی دەكەن كە وەڵامی ئەو ڕەخنانە بدەنەوە كە دەڵێن كاری زۆر كەمتان كردووەو زۆر درەنگ كارتان كردووە بۆ ئاوارە كوردەكان‌و پشتتان لەو خەڵكە كردووە كە هانتان داون دژی سەددام ڕاپەڕین بكەن.\nكتێبی " كوردو كوردستان لە بەڵگەنامە نهێنییەكانی ئەمەریكادا" كە پڕۆفیسۆر " لۆكمان میهۆ" ئامادەی كردووەو " وریا ڕەحمانی" لە ئینگلیزییەوە كردوویەتی بە كوردی، بەشێك لە كۆبوونەوەكانی ئەنجوومەنی پیرانی ئەمەریكای سەبارەت بە كۆڕەوی گەورەی خەڵكی كوردستانی تێدا بڵاو كراوەتەوە.\nیەكێك لە ئەندامانی ئەنجومەنی پیران، باسلەوە دەكات كە ئەمەریكا كوردەكانی بەرانبەر سەددام بەتەنها هێشتووەتەوەو ئەو هەڵووێستەی ئەمەریكایشی شوبهاندووە بە " كەنداوی بەرازەكان".\n" لە ساڵی1961 دا، لە كەنداوی بەرازەكان لە باشووری كۆبا، نزیكەی 1200 كەس لە هێزە دوور خراوە نەیارەكانی كاسترۆی سەرۆك كۆماری كوبا، بە پشتیوانی‌و هاندانی ڕاستەوخۆی " سی ئای ئەی"، هێرشیان كردە سەر هێزەكانی حكومەتی كوبا، بەڵام سەرنەكەوتن‌و ئەو ڕووداوە لە گۆڕەپانی سیاسیدا بە كەنداوی بەرازەكان ناسراوە".\n" پێڵ"ی كۆنگرێسمانی ئەنجوومەنی پیرانی ئەمەریكا دە ڕۆژ پاش كارەساتی كۆڕەوی گەورەی خەڵكی كوردستان‌و لە كۆبوونەوەی 11ی نیسانی ئەنجومەنەكەدا وتوویەتی كە كارەساتێكی بێوێنە ڕوودەدات‌و زیاتر لە 3 ملیۆن كوردی عێراقی بەهۆی سەرماو سۆڵەو برسێتی‌و هێرشی سوپای عێراق لەگەڵ مەترسی جیدی مردن ڕووبەڕوون، " قابیلی قبوڵ نییە ئەو خەڵكە برسییە لەبەرانبەر هێرشی سەربازی عێراق لەسەرماو سۆڵەدا بهێڵینەوە، ئەمەریكا بەرپرسیارە بەرانبەر ئەوەی نەهێڵێت كارەسات ڕوو بدات، گیانی پتر لە یەك ملیۆن كەس گرێدراوە بەوەی كە ئێمە لەڕۆژانی داهاتوودا چیدەكەین".\n" دیكۆنسینی"، كۆنگرێسمان، توندتر ڕەخنەی لە هەڵوێستی ئەمەریكاو "جۆرج بۆش" گرتووەو وتوویەتی:" سەرۆك بۆش ئەو پیاوەی كە داوایكرد ڕاپەڕین دژی سەددام بكرێت‌و كوردو شیعەی بۆ ئەوە هاندا، ئێستا لەبەرانبەر دەستدرێژییەكانی سەددام خۆی كردووە بە كەڕو كوێرو لاڵ‌و چاوی ئەوەی نییە ئەو هەموو ژن‌و منداڵانە ببێنێت كە لە لایەن سەدامەوە هێرشیان كراوەتە سەرو گوێی ئەوەی نییە هاواری كوردەكان ببیستێت".\n" راوینێڵ هۆیەر"ی ئەندامی ئەنجوومەنی پیران لە كۆبوونەوەی 16ی نیسانی 1991دا، سەددام حسەین بە هیتلەر ناو دەبات‌و دەشلێت ئەو لێكچوواندنەی سەددام بەهیتلەر ڕۆژ لەدوای ڕۆژ تەواوتر دەبێت، ئەو وتوویەتی:" ئێمە درەنگمان كردووەو نابێت لەمەزیاتر درەنگ بكەین بۆ وەڵامدانەوەی سەددام".\nهەر لە كۆبوونەوەی 16ی نیسانی ساڵی 1991ی ئەنجوومەنی پیرانی ئەمەریكادا، كۆنگرێسمان" لیڤین" نوێنەری ویلایەتی كالیفۆرنیا، " كۆڕەو" بە هۆلۆكۆستی دووەم ناو دەبات‌و نیگەرانیش لە هەڵووێستی ئەمەریكا دەردەبڕێت‌و دەڵێت:" بەداخ‌و شەرمەوە هێشتا وەڵامی ئەمەریكا بۆ مەرگی ژنان‌و منداڵان‌و پیاوە بەساڵا چووە نەخۆشەكان وەڵامێكی گونجاو نەبووە".\nئەو نوێنەرەی ویلایەت كالیفۆرنیا لە ئەنجومەنی پیرانی ئەمەریكا وتووشیەتی:" پاش ئەوەی حكومەتی ئەمەریكا كوردەكانی هاندا ڕاپەرین بكەن‌و گڵۆپی سەوزی بۆ هەڵكردن كە یارمەتییان دەدات، بەڵام ئەمەریكا بەهۆی سعودییەوە هەڵوێستی خۆی گۆڕیوەو ڕاپەریوانی كوردستانی عێراقی بە تەنها هێشتوەتەوەو ئەوان بوونە قوربانی سوپای سەددام".\nلیڤین، باسیلەوەشكردووە كوردەكان لەگەڵ مەرگ ڕووبەڕوو بوونەتەوەو وێنەی ئاوارە كوردەكان دڵ دەهەژێنێت، ئەو وتووشیەتی:"سەددام نایەوێت وەڵامی كۆمەڵگەی نێودەوڵەتی بداتەوە، ئێمە نابێت لەمە زیاتر خۆمان لەم كێشەیە بدزینەوە"\nلە 17ی مانگی چواری ساڵی 1991داو شازدە ڕۆژ پاش ڕوودانی كۆڕەوی خەڵكی كوردستان، كۆنگرێسمان " لیبەرمان" لەناو ئەنجومەنی پیراندا دەڵێت:" ڕژێمی سەددام شایانی ڕێز لێگرتن‌و سەرنجپێدانی ئێمە نییە، تیرۆریستێك بەناوی سەددام وڵاتێك بەڕێوە دەبات كە دەبێت هەموو ڕێگەیەك بۆ ڕووخاندنی بگیرێتەبەر، دڕندەیی سەددام بەڵگەیەكی باشە بۆ ئەوەی لەسەر دەسەڵات لایبدەین، دەبێت كاری زۆرتر بكەین بۆ ڕزگاركردنی خەڵكی عێراق‌و كوردستان لەو چارەنووسە ڕەشە".\n" لیبەرمان"ی كۆنگرێسمان داوا دەكات كە نابێت ئەمەریكا گۆڕانكاری ڕواڵەتی بكات‌و سیاسەتی ئەمەریكا دەبێت شەفاف بێت، ئەو وتوویەتی" سەرۆك بۆش دەبێت بە ڕاشكاوی بڵێت ئێمە دەمانەوێت سەددام‌و هێزەكانی لەسەر دەسەڵاتی عێراق نەمێنن، دەبێت سیاسەتی ترسنۆكانەی خۆمان بەنیسبەت ڕێبەرانی عێراقەوە بگۆڕین، لەبەر ئەوەی سەددام لێمان نەڕەنجێت تا ئێستا هیچ پەیوەندییەكمان لەگەڵ نەیارانی سەددام دروست نەكردووە".\n" كرانستۆن" یەكێكی دیكە لەو ئەندامانەی ئەنجومەنی پیرانی ئەمەریكا كە سەبارەت بە كۆڕەوی گەورەی خەڵكی كوردستان داوای ڕوونكردنەوە لە "جۆرج بۆش"ی سەرۆككۆمار دەكات‌و هەم ڕەخنەیشی لێدەگرێت، ئەو كۆنگرێسمانە وتوویەتی:" ئامانجە سەرەكییەكانی شەڕی كەنداو كۆنترۆڵكردنی سەددام بوو كە سەرۆك بۆش بە هیتلەر ناوی دێنێت، داوا لەسەرۆك بۆش دەكەم ڕوونی بكاتەوە كە ئەمەریكا بەتەواوی بەرپرسیارە لەبەرانبەر كوردەكان‌و ئەوانەی كە دژی سەددام ڕاپەڕینیان كردووە؟ نابێت چاوی خۆمان بنوقێنین لە ئاست ئەو 800 هەزار كوردەی لە كەمپەكان‌و مەزراكانی نزیك توركیا دەژین‌و ئەو ملیۆن‌و نیو كوردە ئاوارەیەی كە لەسەر سنوری ئێرانن".\n" كرانستۆن"ی كۆنگرێسمان وتووشیەتی:" سەرۆك بۆش بەشێوازێكی كارامە‌و باش توانی سەرنجی بیروڕای جیهانی بەرەو لای داگیركردنی كوێت بەدەستی سەددام ڕابكێشێت، بەڵام نەیتوانی هەمان نیگەرانی كۆمەڵگەی نێودەوڵەتی بەرەو لای قوربانیانی سەددام ڕابكێشێت".\n" كرانستۆن" باسیلەوەشكردووە، كاتێك وەزارەتی دەرەوەی سەرۆك ریگان‌و سەرۆك بۆش لەگەڵ سەددام پەیوەندییان بەهێزو گەرم بووە، سەددام گوندەكانی كوردەكانی خاپور دەكرد.\nئەو ئاماژەی بەوەشداوە كە كوردەكانی عێراق بەرانبەر هەڵوێستەكانی ئەمەریكا هەست بە دڵساردی دەكەن‌و هەڵووێستی ئەمەریكایشی بەرانبەر " شۆڕشی ئەیلوول" ئاماژە پێداوە " لە ناوەڕاستی ساڵی 1975 كسنجەری وەزیری دەرەوەی ئەمەریكاو شای ئێران پشتیان لە هاوپەیمانە كوردەكەیان كردو ڕێگایان بۆ سەركوتی خوێناوی ئەوان خۆش كرد".


سەرۆک بەرهەم ڤاکسینی دژە ڤایرۆسی کۆرۆنای وەرگرت\nد. بەرھەم ساڵح، سەرۆک کۆماری عێراق ڤاکسینی دژە ڤایرۆسی کۆرۆنای وەرگرت و داوای کرد هەوڵە پزیشکییەکان بەردەوام بێت بۆ خۆپارێزی لە پەتای کۆرۆنا، ھاوکات بە بایەخەوە رۆڵ و قوربانی پزیشک و کارمەندانی تەندروستی بەرزنرخاند، بۆ ئەو رۆڵە گرنگەی بینیویانە لە چەند مانگی رابردوودا بۆ سنوردارکردنی بڵاوبوونەوەی پەتاکە و پاراستنی هاووڵاتیان، ھەروەھا ئاماژەشیکرد بەگرنگی هەوڵەکان بۆ کەمکردنەوەی ئاستەنگەکان و فەراهەمکردنی پێداویستییەکان.\nھەروەھا سەرۆک بەرھەم رایگەیاند، گەلەکەمان دەتوانن ئەم ئاستەنگەش تێپەرێنن، داواشیکرد ھەمووان پابەندی رێوشوێنەکانی خۆپارێزی بن لە پەتای کۆرۆنا، تاوەکو ھەمووان پارێزراو بن.


چاوه‌ڕێده‌كرێت باراك ئۆباما هێله‌ری كلنتن بۆ پـۆسـتی وه‌زیری ده‌ره‌وه ڕابگه‌یه‌نێت\nی مانگی دوازده ٠١, ٢٠٠٨\nكاربه‌ده‌سـتانی پارتی دیموكرات ده‌ڵێن وا چاوه‌ڕوان‌ده‌كرێت سه‌رۆكی هه‌ڵـبژێردراوی ئه‌مه‌ریكا باراك ئۆباما له ڕێی كۆنفرانسـێـكی ڕۆژنامه‌گه‌ری له ڕۆژی دووشه‌ممه هێله‌ری كلنتن بۆ پـۆسـتی وه‌زیری ده‌ره‌وه ڕابگه‌یه‌نێت.\nهه‌روه‌ها چاوه‌ڕوان‌ده‌كرێت ناوی ئه‌ندامانی تری تیمی ئاسایشی نیشـتیمانی له كاتی وتار خوێندنه‌وه‌ی له شـیكاگۆ ڕابگه‌یه‌نێت.\nچاوه‌ڕوانیش‌ده‌كرێت ڕۆبه‌رت گه‌یتسی وه‌زیری به‌رگری له پـۆسـته‌كه‌یدا بهێـڵێته‌وه و هه‌روه‌ها ژه‌نه‌ڕاڵی خانه‌نشـینی مارین جیم جۆنز وه‌ك ڕاوێژكاری ئاسایشی نیشـتیمانی ده‌سـتنیشـان بكات.\nسه‌رچاوه‌كانی پارتی دیموكرات ڕاده‌گه‌یه‌نن فه‌رمانڕه‌وای ئه‌ریزۆنا جانێت ناپـۆلیتانۆ بۆ پـۆسـتی وه‌ز‌اره‌تی ئاسایشی نیشـتیمانی ده‌سـتنیشـان بكات و هه‌روه‌ها سـۆزان ڕایسی ڕاوێژكاری سـیاسه‌تی ده‌ره‌وه‌ی ئۆباما بۆ پـۆسـتی باڵوێزی ئه‌مه‌ریكا له نه‌ته‌وه یه‌كگرتووكان ده‌سـتنیشـان بكات و جێـگری وه‌زیری داد ئێرێـك هۆڵـده‌ر بۆ پـۆسـتی وه‌زیری داد ڕابگه‌یه‌نێت.\nسه‌باره‌ت به‌م هه‌واڵه مایكڵ بۆومان له واشـنتن ڕاپـۆرتێـكی ئاماده‌كردووه و هاوكارانمان شـایان پاشـا و خالید فه‌تاح وه‌ریانگێڕاوه‌ته سه‌ر كوردی، ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه، ماوه‌كه‌ی 5:15 خوله‌كه.


» ئەڵقە رەنگ ئەڵماسییەكان بۆ پەنجەی خانمان\nبخير بي جاوه رواني توم\nبه خيربى ئه ى ئه ندامى خوشه ويستى ساتيكى خوش به بيته سه ر له م سايته بة جكوله\nبابيكةوة لةم زينةدا تروسكةى هيوابين بو يةك بزين بويةك بمرين هةلكرى ئالاى وةفابين ئةوسا زيان بةهشتيكة من و تو تيايدا ساوابين لةئاميزى يةكتريدا تا دنيا مابيت بير نابين\nسلاويكى تايبت بو ئه ندامانى خوشه ويست\nجاوه رواني توم\n(¯°·._.·(;,بياوان وئافره تان)·._.·°¯)\nجاوه روانى توم\nبه ريوبه رى سايتى جاوه روانى توم له كه ل خاونى سايتى جاوه روانى توم\nجاوه روانى توم في الأربعاء يونيو 01, 2011 7:58 pm\nئەڵقە رەنگ ئەڵماسییەكان بۆ پەنجەی خانمانئەڵقە جوانەكان زیاتر پەنجەی دەستی خانمان جوانتر و رازاوەتر دەكەن، بە رێگەیەك دەكرێ سوود وەربگرین لە بەكارهێنانی جوانترین رەنگە شیاوەكان بۆ ئەڵقەكان، چونكە دیمەنێكی بەرچاوی هەیە و دەتوانین سوودی لێوە وەربگرین، چەندەها رەنگی تایبەت هەن بۆ ئەڵقە جوانەكان، لەوانە: زەرد – رەنگی ئەڵماسی – رەنگی زیوی.\nیەكێك لەو رەنگە سەرەنجراكێشانە بریتییە لە رەنگی ئەڵماسی بۆ ئەڵقەكان، دەتوانین ســــــوودێــــــكی گرنگ و تایبەتیان لێوە وەربگرین، تەنانەت هێمایەك دەبێ بۆ زیاتر رازانەوەیی و گونجاندنی رەنگی ئەڵماسەكان لەگەڵ رەنگی پێیستی دەستی خانمان.\nبه ريوبه رى به شى وينه ى رومانسى مشرف قسم صور رومانسيه\nرومانسى2012 في السبت يونيو 04, 2011 12:06 am\nدااااااااااااااست خوش به قوربان ______(_(_(_(_(____------\nاختر منتدى||--جاوه رواني توم |--(¯°·._.·(;,داواکــاریـه‌کـان)·._.·°¯) |--(¯°·._.·(ياسايه كانى مه كؤى جاوه روانى توم)·._.·°¯) |--(¯°·._.·(;ميوسيك...و...فيديو..)·._.·°¯) |--(¯°·._.·(;,هـه‌واڵــــــــی هـونــه‌ری)·._.·°¯) |--(¯°·._.·(;نوكتةو قسه ى خوش,)·._.·°¯) |--(¯°·._.·(;,كورتة نامةى موبايل)·._.·°¯) |--(¯°·._.·(مسجـ الرسائل ــآت)·._.·°¯) |--(¯°·._.·(;,كورانى عربى)·._.·°¯) |--(¯°·._.·(;بةشى ئاينى,)·._.·°¯) |--(¯°·._.·(;,بياوان وئافره تان)·._.·°¯) |--(¯°·._.·(;کۆمپیوته‌ر و ئینته‌رنێت)·._.·°¯) |--(¯°·._.·(; تايبة تة بة سة ته لايت و موبايل)·._.·°¯) |--(¯°·._.·(; خۆشه‌ویستی به‌گشتی)·._.·°¯) |--¯°·._.·(;,وينه ى رومانسى..)·._.·°¯)\nالوقت/التاريخ الآن هو الإثنين ديسمبر 10, 2018 7:03 pm\nجميع الحقوق محفوظة لمنتدى جاوه رواني توم | Powered by spring-host © 2010,2011 spring-host co


دۆخی ئێران یەک ساڵ پاش کوشتنی قاسم سولەیمانی ⋆\nدۆخی ئێران یەک ساڵ پاش کوشتنی قاسم سولەیمانی\nرێک یەک ساڵ بەسەر کوشتنی قاسم سولەیمانی و ئەبوو مێھدی مۆھەندس دوو گەورە تیرۆریستی سەر بە کۆماری ئیسلامی ئێران لە فڕۆکەخانەی بەغداد تێپەڕ دەبێت.\nرژیمی کۆماری ئیسلامی ئێران لە ماوەی یەکساڵی رابردوو چ لە ناوخۆ و چ لە دەرەوەی سنوورەکان کە ھەمیشە ھەوڵی داوە قەیرانەکانی لەوە چارەسەر بکات، لاوازتر و بێ پێگە و جێگەتر بووە و لەم رژیم وێڕای ئەوەیکە نەیتوانیوە تۆڵەی کوژرانی قاسم سولەیمانی بکاتەوە، بەڵکوو لە ماوەی رابردوودا گەورە بەرپرس و باوکی بەرنامەی ناوەکی خۆی بە ناوی “مۆحسێن فەخریزادە”ش لە پەناگوێی تاران و لە ناو دڵی خاکی ئێراندا کرایە ئامانج و کوژرا. جگە لەمەش رژیم لە سیاسەتی نێودەوڵەتیش دۆڕاوە و وێڕای ئەوەیکە نەیتوانیوە ھیچ کام لە ئامانجەکانی خۆی لە دەرەوەی سنوورەکانی بپێکێت، بگرە ئەو تۆزە دەسکەوتەش کە ھەیبوو (بە وتەی خۆیان) وردە وردە خەریکە لە دەستی دەدات و رۆژ نیە لە سوریە پێگە نیزامیەکانی رژیمی ئێران و بەشار ئەسەد بۆردمان نەکرێن و ئەو ھەمووە پارەیەش کە کۆماری ئیسلامی لە دەم خەڵکی ئێرانی دەستێنێتەوە و سەرفی کۆری تێکدەرانەی دەکات، ھەمووی بە فیڕۆ چوو.\nسازبوونی کێشە لە نێوان دەوڵەتی عێراق و میلیشیا چەکدارەکانی نزیک لە ئێران، ئاسایی بوونەوەی یەک لە دوای یەکی پەیوەندیی نێوان ئیسرائیل وڵاتانی عەرەبی و ئیسلامی، توندبوونەوەئ ئاژانسی نێودەوڵەتیی وزەی ناوەکیی و یەکیەتی ئۆرووپا و توندتر بوونەوەی ئابڵۆقەکانی ئەمریکا دژی ئێران و ھتد… بەشێکی دیکە لە دۆڕانەکان و ئەو تەنگەژەیە کە لە ماوەی ساڵی رابردوو زیاتر لە ھەموو کات تەنگی بە کۆماری ئیسلامی ھەڵچنیوە.\nلە لایەکی دیکەوە داڕمانی ژێرخانی ئابووریی وڵات و قووڵ و بەرینتر بوونەوەی بۆشایی چینایەتی و تۆخ بوونەوەی ھێڵی ھەژاریی و دەیان جۆر گرفتی ئابووریی و کۆمەڵایەتی کە یەخەی بە خەڵکی وەزاڵە ھاتوویی ئێران گرتووە، ھەموو شەوێک بووەتە مۆتەکەیەکی ترسناک لە نێو خەون و خەیاڵی دەسەڵاتدارانی رژیم کە ئاخۆ سبەی ئاخێزێکی جەماوەریی بەھێز لە لەشکریی بەرینی ھەژاران بەرۆکیان پێ ناگرێت و بەرەو ھەڵدێریی یەکجارییان ببات!\nخودی کوژرانی قاسم سلێمانی و دۆڕانی سیاسەتە ناوخۆیی و دەرەکیەکانی رژیم لە ئەمدیو و ئەودیوی سنوورەکان، دەرخەری ئەو راستیەیە کە کۆماری ئیسلامی لە ماوەی دەسەڵاتی نگریسی خۆیدا، نە تەنیا نەیتوانیوە سەرکەوتوو بێت، بەڵکوو ئەو پارە زەبەلاحەی لەم ساڵانەدا سەرفی سیاسەتی سەرکەوتنی ھیلالی شیعەی کردووە، وەکوو ئاگر بەر بووەتە سەروماڵی نەک ھەر خەڵکی ئێران، بەڵکوو زۆرێک لە نەتەوە و ھاووڵاتیانی وڵاتانی دیکە رۆژھەڵاتی ناوەڕاست و ئەوانیشی لە چەشنی گەلانی بندەستی نبو ئێران، لە ھەبوونی ژیانێکی ئاسوودە و ئاسۆیەک روون بێبەریی کردووە و ھەر لە فەلەستین، لوبنان، سوریە، عێراق ھەتاکوو یەمەن بوونەتە قوربانیی سیاسەتە سەرەڕۆیانە و زێدەخوازییەکانی رژیمی ئێران و بە دڵنیایەوە ئەگەر رۆژێک بێت و ھەموو کاربەدەستان و دامودەزگا سەرکوتگەرەکانی رژیم و میلیشیا چەکدارەکانیان لە ناوچەکە بە عاقاری قاسم سولەیمانی و شوێنکەوتووانیدا بڕۆن و لەنبو بچن، ھەم گەلانی ناو ئێران و ھەم زۆر گەلی دیکەی ناوچەکە تا ڕادەیەکی بەرچاو رووی ئاسوودەیی و بەختەوەریی بە خۆیانەوە دەبینن و چیتر لە چەشنی ئەمزۆ بینەری رشتنی خوێنی بە ناحەقی ھەزاران مرۆڤی بێ تاوان و قوربانیی سیاسەتە جینایەتکارانەکانی رژیم نابن و چیتر ئیسلامی سیاسی ھار و ھەوسار پچڕاوی لە چەشنی ئێران و تورکیەی ئاوڵدوانەی کۆماری ئیسلامی ئێران، ناتوانن جێگایەکان بۆ جەولەکردن لە داھاتووی گەلانی غەدر لێکراوی رۆژھەڵاتی ناوەڕاستدا ھەبێت.\nPrevious کۆرۆنا دەردێکی بەئازار بۆ خەڵک و دەرفەتێکی زێرین بۆ کۆماری ئیسلامی\nNext ڕاسییزم و سێکسیزم پێناسەی کۆماری ئیسلامین


ناسینی رەوتی هزری و سیاسی گرووپی تێرۆریستی پەژاک - انجمن بی تاوان آذربایجان غربی\nناسینی رەوتی هزری و سیاسی گرووپی تێرۆریستی پەژاک\nهزری یەکێتی کوردان و پێکهاتنی دەوڵەتی کورد:\nپێشینەی هزری پان کوردی کاریگەر بوو لە هزری ناسیۆنالیستی لەناوچە کوردنشینەکانی رۆژهەڵاتی ناوین بۆ زیاتر لە چەندین دەیە دەگەڕێتەوە. لەرۆژی دوای شەڕی جیهانی یەکەم هزری یەکێتی کوردان لەژێر ناوی یەک ئاڵا و یەک دەوڵەت هەندێک لە رۆشنبیران و چالاکانی کورد لە ئمپراتۆری تێکچووی ئۆسمانی سەری هەڵدا. پەژاک وەک پێشووانی خۆی پەکەکە هزری یەکێتی کوردان و دامەزراندنی دەوڵەتی کوردی لەرۆژهەڵاتی ناوین لەمێشکدایە. ئەندامانی پەکەکە لەناکۆکی بەرچاو لەلایەک دەڵێن کە ئامادەن ئەم دەوڵەتە لەگەڵ ئۆتۆنۆمی لەجۆری خۆدمۆختاری کە دراوە بە کوردستانی ئێراق یا کاتالۆنیا بگۆڕنەوە، بەڵام هاوکات رایانگەیاندووە کە تا بەدی هاتنی کوردستانی گەورە درێژەی دەبێت.\nکمونیسم شێوەیەک بۆ تێکۆشان:\nدوای شەڕی جیهانیدووەم، سۆڤیەت لەڕێگای پشتیوانی کردن لە گرووپە چەپەکان بەمەبەستی بەدی هێنانی هاوسەنگی لەناوچەکەدا هەوڵێکی زۆری دا. هەژموونی چەپی شۆڕشگێڕی لە جووڵانەوە خێڵەکییەکان وەک روانگەی رادیکاڵ، شێوەی تێکۆشانی شۆڕشگێڕی و چەکداری و تێکۆشان بۆ بەدەسەڵات گەیشتنی کرێکاران راکێشانی تایبەت لەلێکردن لەگەڵ جۆگرافیای سرووشتی و مرۆیی کوردستانی تورکیا سەریه هەڵدابوو. ئێستاش ئەم هزرە بۆتە کاوێژی هزری گرووپە تێرۆریستەکانی وەک پەکەکە و پەژاکە.\nرەت کردنەوەی بڕوابوون بە دەوڵەت:\nهەرچەندە هێزە چالاکەکان لەناوچە بەدوای پێکەولکاندن و دامەزراندنی دەسەڵاتی سەربەخۆن، بەڵام جێگای ئەوە لەسەر پێوانەکانی دژە دەوڵەتی سوسیالیستی و جێگرەوەی ئەنجوومەنە نەتەوەیەکان جەخت دەکەنەوە. ئەم بابەتە لەژێرخانی هزری و سیاسی پەژاکداش خۆی پیشان دەدات. بەگشتی رەت کردنەوەی دەوڵەت و بڕوا بە کۆمەڵگای نەتەوەیی لەنێوان چالاکانی دا دەبێت لە هزری مارکسیستی زاڵ لەسەر جووڵانەوەی ئەم رەوتە و هەروەها ناوەڕۆکی هۆزایەتی و چەند بەش بوونی کۆمەڵگای کوردی تورکیا بزانرێت.\nپشتیوانی لە هزری کۆنفدرالیزمی کورد:\nئەمە هی عەبدۆڵا ئۆجالانە کە دوای دەستگیری لەگرتووخانە خستیە ڕوو. مەبەستی لە شێوی کۆنفدرالیزم یەکێتی کوردانی ناوچەکەیە لەژێر ناوی دەوڵەتی نەتەوەیی کە پەیوەندی لەگەڵ وڵاتانی دراوسێێ وەک ئێران و تورکیا و ئێراق و سوریا بو شێوەی کۆنفدرالیزم دەبێت، دەوڵەتی لەم شێوەیەدا سەربەخۆیی ناوخۆیی خۆی دەپارێزێت و هێزی سەربازی هەیە و بۆ سیاسەتی دەرەکیش بڕیاردەرە. بەڵام سیاسەتی دەرەکی دەوڵەتی کوردی نابێت لەدژی چوار وڵاتی دراوسێ بێت، بەمەرجێک کە دەوڵەتە دراوسێیەکان لەدژی هەنگاو نەنێن. لەگەڵ ئەمەش دەوڵەتی کورد دەتوانێت لەئەنجامدا بە پێی بەرژەوەندی لەم رەستەیە دەرکەوێت و سەربەخۆیی رابگەینێت. دەبێت سەرنج بدرێت کە هزری ئۆجالان بۆ کنفدراسیۆن و وڵاتە دراوسێیەکان شتێکی کەمتر لە سەربەخۆیی نییە. بەڵام ئەو بۆ قوتارکردنی خۆی لە تۆمەتی جیاخوازی وەها جێگرەوەیەکی بە جێگای هزری کوردستانی گەورە دانا کە ئەوڕۆکە شێوەی سەرەتایی لە ئێراق دەبیندرێت کە دەسەڵاتەکەی زیاتر لەفیدرالیە، بۆیە دەکرێت ناوی لەفدرالی زیاتری بۆ دابنرێت، پەژاکیش وەک باڵێکی پەکەکە بەدای ئەم هزر و پرۆژەدایە.\nلاوازکردنی کمۆنیزم و جووڵە بەرەو سوسیالیزمی دێمۆکراتیک\nسەرگرتنی شۆڕشی بەلشڤیکی لەرووسیا و سەردانی سۆڤیەتی زلهێز و جەمسەری رۆژهەڵات، بوو بە هەوێنی زۆرێک لە رەوتە سیاسییەکانی ناوچەکە. دوای لاواز بوون و لێکترازانی سۆڤیەت ئەم روانگەیەش دزەی سەرەتایی خۆی لەدەست دا بەڵام نەگۆڕینی کەسە بەکاریگەرەکان لەگرووپ و رەوتە سیاسییەکان کە پێشتر ئایدیۆلۆژی مارکسیستی پەژراندبوو پێشی لە ناوچوونی تەواوەتی ئەم روانگەیە گرت. گرنگترینی ئەمکەسانە عەبدۆڵا ئۆجالان بوو. لەبواری هزریەوە سەرۆکەکانی پەکەکە لەپێگەی تیوریسیەن جووڵەیەن بەرەو ئاپدێت کردن هزرەکەیان کرد و روویان لە هزری نوێ لەگەڵ پاراستنی پێوانەکانی سوسیالیزم کرد کە لەئەنجامدا تێزی کۆمەڵگای ئەکۆلۆژیکی دێمۆکراتیکە. پەژاکیش ئێستا ئەم هزرەی وەک ئارمانجێکی فیرقەکەی راگەیاندووە. بۆیە ئەم گرووپە خۆی لە جیلی فیرقە سوسیالیستە دێمۆکراتەکان دەزانێت. هەڵبەت نابێت لەبیر بکرێت کە لەم نێوەندەدا هزرە کۆنە مارکسیستیەکانی ئۆجالانیش کاریگەری تایبەتی لەشێوەی بەیانیە و وتاری سەرکردەکانی ئەم گرووپە تێرۆریستیە بە ڕوونی دەرخستووە.\nقبلی « کنفدرالیسم دموکراتیک پ.ک.ک، رویای شاعرانه عبداله اوجالان\nبعدی قابل توجه وجدان های بیدار و آگاه:پ.ک.ک محمدرضا علیزاده، کودک ۱۳ساله بی سرپرست را ربوده است »


سەرچاوەیەک لە حکومەتى عێراقی ڕایگەیاند، عادل عەبدولمەهدی، سەرۆک وەزیرانی عێراق پێش ئەوەى ڕاگەیەنراو دەربکات بۆ ڕەتکردنەوەى بەکارهێنانی خاکی عێراق بۆ ھێرشکردنەسەر سعودیە، بە تەلەفۆن لەگەڵ زۆربەى فەرماندە سەربازییەکان قسەى کردووە.\nماڵپەری (ئیندیپێندنتی عەرەبی) نوسیویەتى، “فەرماندەکانى سوپا و بەرپرسانى دەزگای هەواڵگری جەختیانکردووەتەوە کە هیچ چالاکییەک لە خاکی عێراقەوە بۆ لێدانی سعودیە ئەنجام نەدراوە” ئەوکاتە عەبدولمەهدی ڕاگەیەنراوەکەى نوسیوە و ڕەتیکردووەتەوە.\nئەو سەرچاوە حکومییە بە ماڵپەڕەکەى وتووە، “عەبدولمەهدی بەرپرسانی ئەمنی و هەواڵگری عێراقی ڕاسپاردووە لەگەڵ هاوتا سعودییەکانیان هەماهەنگی بکەن بۆ دەستخستنی هەر زانیارییەک کە سودی بۆ لێکۆڵینەوەکان هەبێت، هاوکات فالح فەیاز، سەرۆکى دەستەى حەشدی شەعبیش بەڵێنی بەدواداچوونی بابەتەکەى داوە.”\nڕاشیگەیاند، “سەرباری ئەوەش، سەرۆک وەزیران داوای لە بەرپرسانی دەزگای سیخوڕی کردووە هەوڵەکانیان چڕبکەنەوە بۆ چاودێریکردنی ناوچەکانى باشور کە دەوترێت بەکارهێنراوە بۆ هێرشکردنەسەر سعودیە.”


کوردیپێدیا - شێری کراهام تاڵەبانی\n👫 شێری کراهام تاڵەبانی | پۆل: کەسایەتییەکان | زمانی بابەت: 🏳 کوردیی ناوەڕاست\nشێری کراهام تاڵەبانی\nهاوژینی قوباد تاڵەبانیقوباد تاڵەبانی، جێگری سەرۆکی حکومەتی هەرێمی کوردستانحکومەتی هەرێمی کوردستانە،\nکاری رێکخراوەیی لە بواری پەنابەراندا دەکات.. شێری تاڵەبانی بۆ یەکەمجار لە ساڵی 1999 سەردانی کوردستانی کردووە، ساڵی 2012 بەهۆی قوباد تاڵەبانی هاوژینی و دوو منداڵەکەی بەیەکجاری لە کوردستان نیشتەجێ بوو. ئێستا لە کوردستان بەرپرسی رێکخراوێکە بەنێوی (seed).\n#قوباد تاڵەبانی | #حکومەتی هەرێمی کوردستان |\n👫 جۆری کەس: 🌍 چالاکی مافی مرۆڤ\n➕ ئەم بابەتە لەلایەن: (مانو بەرزنجی)ەوە لە: May 30 2017 11:50AM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: May 30 2017 12:02PM باشترکراوە\n👁 ئەم بابەتە 19,307 جار بینراوە\n📷 فایلی وێنە 1.0.1 90 KB May 30 2017 11:54AM مانو بەرزنجی\n📊 ئامار بابەت 378,587\nفایلی پەیوەندیدار 46,223\n| کاتی ئافراندنی لاپەڕە: 0,093 چرکە!


ئیمامئۆغلۆ بۆ دووەمجار ئاکەپەی دابەزەویدا\n08:23 - 23/06/2019\nئیمامئۆغلۆ بۆ دووەمجار ئاکەپەی دابەزەویدا\nئەمرۆ ٢٣ی حوزەیرانی ٢٠١٩، هەڵبژاردنی گەورەشارەوانی ئیستانبوڵ بەڕێوەچوو و زیاتر ١٠ ملیۆن و ٥٧٠ هەزار و ٢٢٢ کەس مافی دەنگدانیان هەبوو، لەو ژمارەیەش نزیکەی دوو ملیۆن و ٥٠٠ هەزار دەنگدەریان کوردن. پێنج ملیۆن و ٣٤٨ هەزار و ٦٥٨ ژن و پێنج ملیۆن و ٢١٢ هەزار و ٣٠٥ ده‌نگده‌ریشیان پیاون، ١٦٧ هەزار و ٤٣٨ هەزار کەسیشیان بۆ یەکەم جاره دەنگ دەدەن.\nهەروەها ٣١ هەزار و ٣٤٢ سندوقی ده‌نگدان بۆ هاوڵاتییانی ٣٩ ناوچەی ئیستانبول دانرابوون. لە ١٩ گرتووخانەی ئەو شارەشدا ٦٢ سندوق بۆ نۆ هەزار و ٣٢٠ دەنگدەر دانرابوون و ١٥٦ سندوقی گەڕۆکیش بۆ بەساڵاچووان ئامادەکرابوون.\nلە هەڵبژاردنەکاندا هەشت ملیۆن و ٨٦٨ هەزار و ٦٦٤ کەس بەشدارییان لە هەلبژاردنەکاندا کرد کە دەگاتە ٨٤.٤٢٪ هاوڵاتییان. لەو ژمارەیە هەشت ملیۆن و ٦٩٦ هەزار و ٥٥٢ دەنگ هەژمارکران.\nبە پێی ئەنجامە بەڕاییەکان ئیمامئۆغلۆ ٥٤.٠٣٪ دەنگەکانی بەدەستهێنا و یڵدرمیش ٤٥.٠٩٪ی دەنگەکانی بەدەستهێنا و بە بەدەستهێنانی چوار ملیۆن و ٦٩٨ هەزار و ٧٨٢ دەنگ، ئەکرەم ئیمامئۆغلۆ وەک سەرۆکی گەورەشارەوانی ئیستانبوڵ هەڵبژێردرا.\nبەهاری ئەمساڵ کاندیدی پارتی داد و گەشەپێدان بینالی یڵدرم لە بەرامبەر ئەکرەم ئیمامئۆغلۆ کاندیدی جەهەپە شکستیهێنا. رەجەب تەیب ئەردۆغان لەو دۆخەدا نەیتوانی وەک سەرۆک کۆماری تورکیا بێلایەنی بپارێزێت و بە تەواوی وەک سەرۆکی ئاکەپە دەرکەوت و بەبێ هیچ بیانوویەکی یاسایی داوای لە کۆمسیۆنی باڵای هەڵبژاردنەکان کرد هەڵبژاردنی گەورەشارەوانی ئیستانبوڵ دووبارە بکرێتەوە.\nپارتی داد و گەشەپێدان جاری یەکەم نەبوو، ڕووبەڕووی شکست و ناڕەزایی هاوڵاتییان بێتەوە، بەڵکو هاوینی ساڵی ٢٠١٣ لە ئیستانبوڵ لە ئەنجامی تێکدانی پارکی گەزی، ئاکەپە ڕووبەڕووی شەپۆلێکی تووندی ناڕەزایی هاوڵاتییانی ئیستانبوڵ هات. دوای دەستوەردانی هیزەکانی حکومەت، بە ملیۆنان کەس لە ئیستانبوڵ و شارەکانی دیکەی تورکیا ڕژانە سەر شەقامەکان و ناوەندی چالاکییەکانیش مەیدانی تەقسیمی ئیستانبوڵ بوو. هێزەکانی حکومەت بە فەرمانی ئەردۆغان و بەرپرسانی ئاکپارتی دەستییان بە توندوتیژی لە دژی خۆپیشاندەران کرد و لە ئەنجامدا ١١ کەس گیانیان لەدەستدا. لە ساڵی ٢٠١٥ەوە حکومەت بڕیاری قەدەغەکردنی هەموو چالاکییەکی لەو ساڵیادەدا دەرکرد.\nیەکێکی تر لە شکەستەکانی ئەردۆغان، هەڵبژاردنەکانی ٧ی حوزەیرانی ساڵی ٢٠١٥ بوو. پارتی دیموکراتی گەلان بە سەرۆکایەتی سەلاحەدین دەمیرتاش و فیگەن یوکسەکداغ توانییان بۆ جاری یەکەم بەربەستی لەسەدا ١٠ی هەڵبژاردنەکان تێپەڕبکەن و ٨١ کورسی پارلەمانیان بە دەست هێنا. لە هەڵبژاردنەکاندا پێگەی هەدەپە لە شارەکانی تورکیا بەرزبوەوە و بووە هۆی ئەوەی ئاکەپە نەتوانێ بە تەنها حکومەت پێک بهێنێت. ئەمەش وەک شکستێکی تری ئەردۆغان و ئاکەپە لەقەڵەمدرا. بە هۆی ئەوەی لایەنەکان نەیانتوانی حکومەتێکی هاوپەیمانی پێکبهێنن، بڕیاری دووبارەکردنەوەی هەڵبژاردنەکاندرا و لە ١ی تشرینی دووەمی هەمان ساڵدا هەڵبژاردن دووبارەکرایەوە و هەدەپە ئەمجارە ٥٩ کورسی بە دەستهێنا و ئاکپارتی دەنگەکانی زیادیکرد و توانی بە تەنیا حکومەت پێکبهێنێت.\nلە تەمموزی ساڵی ٢٠١٦دا کودەتایەکی سەربازی لە بەرامبەر حکومەتەکەی ئاکپارتی کرا. ئەو کودەتایەش وەک ناڕازیی بەشێک لە کاربەدەستانی سیاسی و سەربازی تورکیا لە بەرامبەر دەسەڵاتەکەی ئاکەپە لەقەڵەمدرا.\nکودەتا شکستخواردووەکەی ١٦ی تەمووز کە ئارمانجەکەی ئەنقەرە و ئیستانبوڵ بوو. ئەردۆغان و کاربەدەستانی حکومەتی ترساند و زەنگێکی مەترسیدار بوو بۆ دەسەڵاتەکەی ئەردۆغان.\nدوای کودەتا شکستخواردووەکە، ئاکەپە هەڵمەتێکی فراوانی لە ناو هێزەکانی ناوخۆ و سوپای وڵاتەکەیدا دەستپێکرد و جەماعەتی فەتحوڵا گولەن بە ئەنجامدانی کودەتاکە تۆمەتبارکران و لە ئەنجامدا زیاتر لە ١٠٠هەزار کەس دەستبەسەرکران و لە کارەکانییان دوورخرانەوە.\nلە هەمان کاتدا ئۆپەراسیۆنێکی فراوان لە دژی پەرلەمانتار، بەرپرس و لایەنگرانی هەدەپە دەستی پێکرد و نزیکەی ١٠ هەزار کەس لە بەرپرس و ئەندامانی هەدەپە دەستگیرکران کە سەلاحەدین دەمرتاش و فیگەن یوکسەکداغ هاوسەرۆکانی هەدەپە و نۆ پارلەمەنتەری ئەو پارتەی تێدابوو.\nئەردۆغان و ئاکەپە، هەموو لایەنەکانی ئۆپۆزسیۆنی بە لایەنگری (تیرۆر) تۆمەتبار دەکرد و تا ئێستاش بە هەزاران کەس لە زیندانەکانی حکومەتدان.\nئەو ڕووداوانە و سیاسەتی دەرەوەی حکومەتی ئاکەپە هۆکارێک بوون بۆ تێکچوونی ئابوری تورکیا و ژمارەیەک کێشەی دیکەی نێوان تورکیا لە گەڵ ئەمریکا و ئەوروپا، ئەمانەش وایکرد نرخی لیرەی تورکی دابەزێت و هەتا ئێستاش ئابوری تورکیا لە دۆخێکی ناسەقامگیردایە.\nسەرئەنجام لە هەڵبژاردنی شارەوانی ٣١ی ئایاردا، بە پشتگیری دەنگدەرانی پارتی دیموکراتی گەلان (هەدەپە) بۆ کاندیدەکانی جەهەپە، پارتی داد و گەشەپێدان لە گەورەشارەکانی تورکیادا تووشی شکستێکی گەورەهات و بە تایبەت گەورەشارەوانی ئیستانبوڵی لە دەستدا کە ئەردۆغان بۆ خۆی ڕایگەیاندبوو، هەرلایەکەن ئەستەنبوڵ بدۆرێنێ، واتە تورکیای لە دەستداوە. ئەکرەم ئیمامئۆغلۆ کاندیدی هاوپەیمانی گەل ٤٨.٧٧٪ی دەنگەکان و بینالی یڵدرم کاندیدی هاوپەیمانی کۆمار ٤٨.٦١٪ی دەنگەکانی بەدەستهێنا، ئیمامئۆغلۆ بە جیاوازی نزیکەی ١٤ هەزار دەنگ سه‌ركه‌وتنی به‌ده‌ستهێنا. ئەردۆغان و پارتەکەی ئەو شکستە گەورەیەیان قبوڵنەکرد، دواجار ئەردۆغان کۆمسیۆنی هەڵبژاردنەکان راسپارد بۆ دووبارەکردنی هەڵبژاردن لەو شارەدا


پارتی گرەوێکی لە گۆڕان بردەوە | ROJnews\nپارتی گرەوێکی لە گۆڕان بردەوە\nپێنجشەممە, 14 نوف 2019 - 08:02\nلە سەروەختی بانگەشەی هەڵبژاردندا سەرۆکی فراکسیۆنی گۆڕان وتبووی، "لەگەڵ پارتی ڕێککەوتووین لە دوو مانگی یەکەمی حکومەتی هەرێمدا پرۆژە یاسای چاکسازیی تێبپەڕێنین، ئەگەر ئەوە نەکرا ئەوە ڕێککەوتنەکە لە درۆیەکی گەورە زیاتر هیچیتر نەبووە"، بەڵام چوار مانگ بەسەر سوێندخواردنی کابینەی نوێدا تێپەڕبووە و هێشتا ئەو پرۆژە یاسایە نەنێردراوتە پەرلەمان، کە عەلی حەمەساڵح بە "سەنگی مەحەک" ناویدەبرد.\nپەسەندكردنی پرۆژەیاسای چاكسازیی کە لە نزیکەی ٢٠ ماددە پێکدێت، بەشێكە لە كارنامەی كابینەی نۆی حكومەتی هەرێمی کوردستان، هەرچەندە بڕیاربوو لە مانگی ٩ی ئەمساڵدا ئەو پرۆژە یاسایە بنێردرێتە پەرلەمان، بەڵام تاوەکو ئێستا نەنێردراوە.\nپەسەندکردنی پرۆژە یاسای چاکسازیی یەکێک بوو لە پێشمەرجەکانی بزووتنەوەی گۆڕان بۆ بەشدارییکردنی لە کابینەی نۆی حکومەتی هەرێم، بەپێی ڕێککەوتنی نێوان پارتی و گۆڕانیش، دەبوو لە دوو مانگی یەکەمی دەستبەکاربوونی کابینەی نۆدا ئەو پرۆژە یاسایە لە پەرلەمان پەسەندبکرایە.\nهەرچەندە زیاتر لە چوار مانگ بەسەر سوێندخواردنی کابینەی نوێی حکومەتدا تێپەڕبووە، بەڵام هەتاوەکو ئێستا حکومەت پرۆژە یاساکەی نەناردووەتە پەرلەمان، ئەمەش بووەتە جێی نیگەرانیی بزووتنەوەی گۆڕان.\nعەلی حەمەساڵح، سەرۆکی فراکسیۆنی گۆڕان لە پەرلەمانی هەرێمی کوردستان لە وەڵامی ئەو پرسیارەی کە بۆچی هێشتا پرۆژە یاسای چاکسازیی نەچووەتە پەرلەمان لەکاتێکدا ئێوە لەگەڵ پارتی ڕێککەوتبوون لەسەر ئەوەی لە دوو مانگی یەکەمدا جێبەجێی بکەن؟ وتی: پرۆژەکە لە زووترین کاتدا دێتە پەرلەمان.\nلەسەر هەمان پرس، هێمن شێخانی ئەندامی جڤاتی نیشتمانیی و باژێڕوانی هەولێر-ی بزووتنەوەی گۆڕان پەنجەی تۆمەت بۆ یەکێتی و پارتی درێژدەکات و بۆ ڕۆژنیوز دەڵێت: یەکێتی و پارتی ڕێگانادەن ئەم پرۆژەیە بێتە پەرلەمان، چونکە بە جێبەجێکردنی ئەم پرۆژەیە سزادانی کۆمەڵێک بەرپرسی باڵایە لە هەردوولا، کە لە گەندەڵییەوە تێوەگلاون.\nدەشڵێت:"تا دوو مانگی دیکە چاوەڕوان دەکەین پرۆژە یاسای چاکسازیی ببرێتە پەرلەمان، ئەگەر نەبرا ئەوکات هەڵوێستی دیکەمان دەبێت".\nبەپێی پرۆژەیاسای چاكسازیی ئەو كەسانەی بە پلەی باڵا بە نایاسایی خانەنشین كراون مووچەكەیان دەبڕدرێت و خانەنشینی نایاسایی نامێنێت، هەر بەپێی پرۆژەیاساكە، یەكەكانی ژمێریاریی هێزەكانی ٧٠ و ٨٠ هەڵدەوەشێنرێنەوە و ئەوانەی بە نایاسایی پلەیان بەرزكراوەتەوە، پلەكانیان لێ وەردەگیرێتەوە.\nهەپەگە ڕایگەیاند: لە ئەنجامی چالاکیی گەریلاکانی هەپەگە و یەژاستار-دا لە هەرێمەکانی هەفتانین و خواکورک ١١ سەربازی سوپای تورک کوژراون.\nسوپای تورک ڕۆژئاوای عەین عیسا تۆپباران دەکات\nسوپای داگیرکەری تورک و چەتەکانی گوندی هۆشانان لە ڕۆژئاوای ناوچەی عەین عیسا تۆپباران دەکەن.\nشاندەکەی شەنگال: سەردانەکەمان بۆ موسڵ ئەرێنی بوو\nشاندەکەی شەنگال کە سەردانی موسڵی کرد و لەگەڵ پارێزگار و فەرماندەی ئۆپەراسیۆنەکانی نەینەوا کۆبووەوە، ڕایانگەیاند سەردانەکەیان بۆ موسڵ ئەرێنی بووە.\nهاوڵاتیانی مەخمور: با نەتەوە یەکگرتووەکان بە ئەرکی خۆی هەستێت\nهاوڵاتیانی کامپی پەنابەرانی مەخمور لەدژی ئەو گەمارۆیەی لەلایەن کاربەدەستانی هەولێرەوە خراوەتە سەریان، داوایان لە نەتەوە یەکگرتووەکان کرد کە بە ئەرکەکانی خۆی هەستێت.